title: A Bizottság (EU) 2015/1402 határozata (2015. július 15.) az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. mellékletében a számítógépekre vonatkozóan meghatározott előírások felülvizsgálatáról szóló határozattal kapcsolatos európai uniós álláspont meghatározásáról (EGT-vonatkozású szöveg)

text:
               18.8.2015

               HU

               Az Európai Unió Hivatalos Lapja

               L 217/9

         A BIZOTTSÁG (EU) 2015/1402 HATÁROZATA
   (2015. július 15.)
   az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. mellékletében a számítógépekre vonatkozóan meghatározott előírások felülvizsgálatáról szóló határozattal kapcsolatos európai uniós álláspont meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás aláírásáról és megkötéséről szóló, 2012. november 13-i 2013/107/EU tanácsi határozatra (1) és különösen annak 4. cikkére,
   mivel:

               (1)

               A megállapodás lehetővé teszi az Európai Bizottság és az Egyesült Államok Környezetvédelmi Hivatala számára, hogy kidolgozzák és rendszeresen felülvizsgálják az irodai berendezésekre vonatkozó közös előírásokat, s ezáltal módosítsák a megállapodás C. mellékletét.

               (2)

               Az előírások módosításával kapcsolatos európai uniós álláspontot a Bizottság határozza meg.

               (3)

               Az e határozatban elrendelt intézkedések figyelembe veszik a 106/2008/EK európai parlamenti és tanácsi rendelet (2) 8. cikkében említett Európai Uniós Energy Star Testület véleményét.

               (4)

               A C. melléklet I. részében feltüntetett, a számítógépekre vonatkozó előírásokat hatályon kívül kell helyezni és helyükbe az e határozathoz mellékelt előírásokat kell léptetni,

         ELFOGADTA EZT A HATÁROZATOT:
   Egyetlen cikk
   Az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. melléklete I. részében a számítógépekre vonatkozóan meghatározott előírások felülvizsgálatáról szóló határozattal kapcsolatosan elfogadandó európai uniós álláspont a csatolt határozattervezeten alapul.
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2015. július 15-én.

            a Bizottság részéről

            az elnök

         Jean-Claude JUNCKER

      (1)  HL L 63., 2013.3.6., 5. o.

      (2)  Az Európai Parlament és a Tanács 2008. január 15-i 106/2008/EK rendelete az irodai berendezésekre vonatkozó közösségi energiahatékonysági címkézési programról (HL L 39., 2008.2.13., 1. o.).

      MELLÉKLET

         HATÁROZATTERVEZET
         …
         az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási testületek által meghozandó, a megállapodás C. mellékletében a számítógépekre vonatkozóan meghatározott előírások felülvizsgálatáról
         AZ IGAZGATÁSI TESTÜLETEK,
         tekintettel az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodásra és különösen annak XII. cikkére,
         mivel a „számítógépekre” vonatkozó előírásokat felül kell vizsgálni,
         A KÖVETKEZŐKÉPPEN HATÁROZTAK:
         Az Amerikai Egyesült Államok kormánya és az Európai Unió közötti, az irodai berendezések energiahatékonyságára vonatkozó címkézési programok összehangolásáról szóló megállapodás C. mellékletében jelenleg található, „Számítógépek” című I. rész helyébe az alábbiakban meghatározott, „Számítógépek” című V. rész lép.
         Ez a határozat a kihirdetését követő huszadik napon lép hatályba. Ezt a határozatot, mely két példányban készült, a társelnökök írják alá.

            Kelt Washingtonban, […]-án/-én:

                  az Amerikai Egyesült Államok Környezetvédelmi Ügynöksége nevében

            Kelt Brüsszelben, […]-án/-én:

                  az Európai Unió nevében

            MELLÉKLET

               C. MELLÉKLET

                  A MEGÁLLAPODÁS II. RÉSZE

               „V.   SZÁMÍTÓGÉPEKRE VONATKOZÓ ELŐÍRÁSOK (6.1. VERZIÓ)
                  1.   Fogalommeghatározások

                              A.

                              Terméktípusok:
                              1.   Számítógép: Olyan eszköz, amely logikai műveleteket hajt végre, és adatokat dolgoz fel. Ezen előírások alkalmazásában a számítógépek meghatározása magában foglalja a rögzített és a hordozható egységeket is, beleértve az asztali számítógépeket, az integrált asztali számítógépeket, a notebook számítógépeket, a kisméretű szervereket, a vékonyklienseket és a munkaállomásokat. Bár a számítógépek alkalmasak beviteli eszközök és kijelzők működtetésére, nem követelmény, hogy az ilyen eszközök a számítógéppel együtt kerüljenek szállításra. A számítógép legalább a következő részekből áll:

                                          a)

                                          a műveleteket végrehajtó központi feldolgozó egység (CPU). CPU hiányában az eszköznek egy CPU-ként szolgáló szerverhez csatlakoztatott kliensátjáróként kell működnie;

                                          b)

                                          felhasználói beviteli eszközök, például billentyűzet, egér vagy érintőpad; valamint

                                          c)

                                          beépített képernyő és/vagy külső képernyő használatának lehetősége az információk megjelenítésére.

                                    2.   Asztali számítógép: Állandó, gyakran az asztalon vagy a földön való elhelyezésre tervezett számítógép. Az asztali számítógépek nem hordozhatóak, hanem külső kijelzővel, billentyűzettel és egérrel való használatra tervezték őket. Az asztali számítógépek rendeltetésük szerint széles körű otthoni és irodai használatra alkalmasak, beleértve az értékesítési helyeken való használatot is.
                              a)   Integrált asztali számítógép: Olyan asztali számítógép, amelyben a számítástechnikai hardver és a kijelző egyetlen készülékházban található, és a váltakozó áramú villamosenergia-hálózathoz egyetlen kábelen keresztül csatlakozik. Az integrált asztali számítógépeknek két formája létezik: 1. olyan rendszer, amelyben a kijelző és a számítógép fizikailag egyetlen egységet képez; vagy 2. olyan, egyetlen rendszerként csomagolt rendszer, amelyben a különálló kijelző egyenáramú kábellel csatlakozik a fő házhoz, továbbá a számítógépet és a kijelzőt ugyanazon tápegység látja el árammal. Az asztali számítógépek alfajaként az integrált asztali számítógépek jellemzően az asztali rendszerekhez hasonló funkciók ellátására szolgálnak.
                              3.   Kisméretű hordozható (notebook) számítógép: Kifejezetten hordozhatóság céljából, hosszabb idejű, mind hálózati áramforráshoz való közvetlen kapcsolódással történő, mind pedig ilyen kapcsolódás nélküli működtetésre tervezett számítógép. A notebook számítógépek beépített kijelzővel, (fizikai, mozgó billentyűket tartalmazó) nem leválasztható mechanikus billentyűzettel és pozicionáló eszközzel rendelkeznek.

                                 Megjegyzés: A notebook számítógépeket jellemzően az asztali számítógépekéhez hasonló funkciók ellátására tervezik, beleértve az asztali számítógépekben használt szoftverek funkcióihoz hasonló funkciókat ellátó szoftverek üzemeltetését. Ezen előírások alkalmazásában az érintésérzékeny kijelzőt használó modellek is notebook számítógépnek minősülnek.
                              a)   Mobil vékonykliens: A vékonykliens fogalommeghatározásának megfelelő olyan számítógép, amely kifejezetten a hordozhatóságot szem előtt tartva készült és megfelel a notebook számítógép fogalommeghatározásának is. Ezen előírás alkalmazásában ezek a termékek notebook számítógépnek tekintendők.
                              b)   Hibrid notebook: Olyan számítógép, amely hasonlít a hagyományos, összecsukható notebook számítógéphez, de olyan leválasztható képernyővel rendelkezik, amely leválasztás után független táblagépként is működtethető. A termék billentyűzetét és kijelzőjét integrált egységként kell szállítani. Ezen előírások további részében a hibrid notebook számítógépek is notebooknak minősülnek, ezért nem kerülnek külön említésre.
                              4.   Táblagép: A hordozhatóságot szem előtt tartva tervezett olyan számítástechnikai eszköz, amely az összes alábbi kritériumnak megfelel:

                                          a)

                                          6,5 hüvelyknél nagyobb, de 17,4 hüvelyknél kisebb képátlójú, beépített kijelzővel rendelkezik;

                                          b)

                                          szállításkori konfigurációjában nem rendelkezik beépített fizikai billentyűzettel;

                                          c)

                                          érintőképernyővel rendelkezik, amely az adatbevitelre szolgáló elsődleges felület (a billentyűzet opcionális);

                                          d)

                                          vezeték nélküli hálózati kapcsolattal rendelkezik (például Wi-Fi, 3G, LTE stb.) és alapvetően erre támaszkodik; valamint

                                          e)

                                          belső akkumulátorral rendelkezik, amely az elsődleges tápellátását biztosítja (a hálózati áramforráshoz való kapcsolódás elsősorban az akkumulátor töltésére, nem pedig az eszköz tápellátására szolgál).

                                    5.   Hordozható kompakt (all-in-one) számítógép: A korlátozott hordozhatóságot szem előtt tartva tervezett olyan számítástechnikai eszköz, amely az összes alábbi kritériumnak megfelel:

                                          a)

                                          legalább 17,4 hüvelyk képátlójú, beépített kijelzővel rendelkezik;

                                          b)

                                          szállításkori konfigurációjában a termék fizikai készülékházában nem található beépített billentyűzet;

                                          c)

                                          érintőképernyővel rendelkezik, amely az adatbevitelre szolgáló elsődleges felület (a billentyűzet opcionális);

                                          d)

                                          vezeték nélküli hálózati kapcsolattal rendelkezik (például Wi-Fi, 3G, LTE stb.); valamint

                                          e)

                                          belső akkumulátorral rendelkezik, de tápellátása elsősorban váltakozó áramú hálózati áramforráshoz való csatlakozás útján történik.

                                    6.   E-könyv-olvasó: Statikus képek megjelenítésére és megtekintésére tervezett eszköz. A kijelzőt alacsony frissítési sebesség jellemzi, és olyan bistabil anyagból készül, amely nem igényel energiát a látható kép fenntartásához, csak annak megváltoztatásához.
                              7.   Kisméretű szerver: Jellemzően asztali számítógép formájú, az asztali számítógép alkatrészeit használó, de elsődlegesen más számítógépek háttértároló gazdagépének szánt számítógép. A kisméretű szervereket olyan funkciók ellátására tervezték, mint például hálózati infrastruktúra-szolgáltatások (pl. archiválás) nyújtása, valamint adat- és médiatárhely működtetése. E termékek elsődleges funkciója nem az, hogy más rendszerek számára információfeldolgozást végezzenek vagy webszervereket működtessenek. A kisméretű szerver jellemzői:

                                          a)

                                          torony, álló vagy az asztali számítógépekhez hasonló, egyéb formára tervezik, és minden adatfeldolgozás, adattárolás és hálózati csatolás egyetlen dobozban/termékben történik;

                                          b)

                                          a hét minden napján 24 órában üzemeltethető, nem tervezett állásideje minimális (óra/év nagyságrendű);

                                          c)

                                          alkalmas arra, hogy többfelhasználós környezetben, hálózatba kapcsolt kliens egységeken keresztül több felhasználót egyidejűleg kiszolgálva üzemeljen; valamint

                                          d)

                                          az iparág által elismert, otthoni és alsó kategóriás szerveralkalmazásokhoz alkalmas operációs rendszerrel (pl. Windows Home Server, Mac OS X Server, Linux, UNIX, Solaris) történő felhasználásra tervezték.

                                    8.   Vékonykliens: Olyan, külön tápellátással rendelkező számítógép, amelynek távoli számítógépes erőforrásokkal (például kiszolgáló számítógéppel, távoli munkaállomással) létesített kapcsolatra van szüksége az elsődleges funkciók ellátásához. Fő számítástechnikai funkciói ellátása (például a programok futtatása, az adattárolás, más internetes erőforrásokkal folytatott interakció stb.) a távoli számítógépes erőforrások segítségével történik. Az ezen előírásokban meghatározott vékonykliensek 1. olyan eszközökre korlátozódnak, amelyek nem rendelkeznek a számítógépbe épített forgó adattároló eszközzel, és 2. amelyeket állandó helyen (például íróasztalon) történő működésre, nem pedig a hordozhatóságot szem előtt tartva terveztek.
                              a)   Integrált vékonykliens: Olyan vékonykliens, amelyben a számítástechnikai hardver és a kijelző egyetlen kábelen keresztül csatlakozik a váltakozó áramú villamosenergia-hálózathoz. Az integrált vékonyklienseknek két formája létezik: 1. olyan rendszer, amelyben a kijelző és a számítógép fizikailag egyetlen egységet képez; vagy 2. olyan, egyetlen rendszerként csomagolt rendszer, amelyben a különálló kijelző egyenáramú kábellel csatlakozik a fő házhoz, továbbá a számítógépet és a kijelzőt ugyanazon tápegység látja el árammal. A vékonykliensek alfajaként az integrált vékonyklienseket jellemzően a vékonykliens-rendszerekhez hasonló funkciók ellátására tervezik.
                              b)   Ultravékonykliens: Olyan számítógép, amely kevesebb helyi erőforrással rendelkezik, mint egy szabványos vékonykliens, és amely nyers egér- és billentyűjeleket küld egy távoli számítógépes erőforrásnak, amelyből nyers videojeleket kap vissza. Az ultravékonykliensek nem kapcsolhatók össze egyszerre több eszközzel, és nem futtathatók rajtuk ablakrendszerű távoli alkalmazások, mert az eszköz nem tartalmaz a felhasználó által észlelhető kliens operációs rendszert (vagyis az a firmware alatt található, a felhasználó számára hozzáférhetetlen).
                              9.   Munkaállomás: Nagy teljesítményű, különálló, jellemzően grafikai, CAD, szoftverfejlesztési, pénzügyi és tudományos alkalmazásokra és más számításigényes feladatokra használt számítógép. Az ezen előírás hatálya alá tartozó munkaállomásokat a) munkaállomásként hozzák forgalomba; b) meghibásodásaik közötti átlagos idő (MTBF) legalább 15 000 óra (vagy a Bellcore TR-NWT-000332, 6. kiadás, 12/97., vagy a helyszínen gyűjtött adatok alapján); és c) támogatják a hibajavító kódot (ECC) és/vagy a pufferelt memóriát. A munkaállomás továbbá megfelel az alábbi kritériumok közül legalább háromnak:

                                          a)

                                          nagy teljesítményű grafikus rendszerekhez biztosít kiegészítő tápellátást (például a PCI-E 6 pólusú 12 voltos kiegészítő tápellátást);

                                          b)

                                          a grafikus foglalatokon és/vagy a PCI-X támogatáson felül az alaplapon van négysávosnál nagyobb PCI-E bővítőhely;

                                          c)

                                          nem támogatja az egységes memóriaelérés (UMA) alapú grafikát;

                                          d)

                                          legalább 5 PCI, PCI-E vagy PCI-X bővítőhellyel rendelkezik;

                                          e)

                                          két vagy több processzor részére nyújt többprocesszor-támogatást (azaz fizikailag elkülönülő processzortokokat/-foglalatokat támogat, tehát egyetlen többmagos processzor támogatása nem elegendő e követelmény teljesítéséhez); és/vagy

                                          f)

                                          rendelkezik legalább két független szoftvergyártó (ISV) terméktanúsítványával; e tanúsítványok megszerzése folyamatban is lehet, de a minősítéstől számított három hónapon belül be kell fejeződnie.

                              B.

                              Termékkategória: Másodlagos besorolás vagy altípus egy terméktípuson belül, amely a termékek jellemzőin és a beépített alkatrészeken alapul. A termékkategóriák a jelen előírásokon belül a minősítési és a vizsgálati követelmények meghatározására szolgálnak.

                              C.

                              A számítógép alkotórészei:
                              1.   Grafikus feldolgozóegység (GPU): A CPU-tól elkülönülő integrált áramkör, amelyet arra terveztek, hogy 2D-s és/vagy 3D-s tartalomnak a kijelzőn való megjelenítését gyorsítsa. A GPU párosítva lehet egy CPU-val a számítógép alaplapján vagy máshol, hogy megjelenítési feladatokat vegyen át a CPU-tól.
                              2.   Különálló grafikus rendszer (dGfx): Helyi memóriavezérlő interfésszel és helyi, grafikus feldolgozásra kialakított memóriával rendelkező grafikus feldolgozóegység (GPU).
                              3.   Integrált grafikus rendszer (iGfx): Különálló grafikus kártyát nem tartalmazó grafikai megoldás.
                              4.   Kijelző: Kereskedelmi forgalomban kapható, a képernyőt és annak elektronikai tartozékait gyakran közös készülékházban tartalmazó termék, amelynek elsődleges funkciója 1) számítógéptől, munkaállomástól vagy szervertől egy vagy több bemeneten (például VGA, DVI, HDMI, DisplayPort, IEEE 1394, USB) vagy 2) külső adattárolótól (például USB adattároló egységtől, memóriakártyától), illetve 3) hálózati kapcsolaton keresztül kapott információk megjelenítése.
                              a)   Fokozott teljesítményű beépített kijelző: Az alábbi jellemzők és funkciók mindegyikével rendelkező beépített számítógépes kijelző:

                                          1.

                                          legalább 85°-os vízszintes látószögben a kontrasztaránya – képernyőfedő üveglappal vagy anélkül – legalább 60:1;

                                          2.

                                          gyári felbontása legalább 2,3 megapixel (MP); valamint

                                          3.

                                          színtartománya legalább az EN 61966-2-1 európai szabvány (azonos az IEC 61966-2-1 szabvánnyal) szerinti sRGB. A színtéreltolódás megengedett, amennyiben a meghatározott sRGB-színek legalább 99 %-a támogatott.

                                    5.   Külső tápegység (EPS): Más néven külső adapter. Olyan külső tápegység, amely a háztartási elektromos áramot egy fogyasztási cikk üzemeltetéséhez szükséges egyenárammá vagy alacsonyabb feszültségű váltakozó árammá alakítja.
                              6.   Belső tápegység (IPS): A számítógépházon belüli egység, amely a hálózati váltakozó áramú feszültséget a számítógép alkotórészeinek árammal való ellátása céljából egyenáramú feszültséggé alakítja át. Ezen előírások alkalmazásában a belső tápegységnek a számítógépházban, de az alaplaptól különállóan kell elhelyezkednie. A tápegységnek a tápegység és a hálózati áramforrás közötti közbülső áramkör nélkül, egyetlen kábellel kell közvetlenül csatlakoznia az elektromos hálózathoz. A tápegységet a számítógép alkatrészeivel összekötő tápcsatlakozóknak – az integrált asztali számítógépekben található kijelzőkhöz irányuló egyenáramú összeköttetések kivételével – a számítógépházon belül kell elhelyezkedniük (azaz a tápegységtől a számítógéphez vagy annak egyéni alkatrészeihez külső kábelek nem futhatnak). Nem tekintendők belső tápegységnek azok a belső egyenáramú-egyenáramú átalakítók, amelyek a külső tápegységből származó egyetlen egyenáramú feszültséget a számítógép számára több feszültséggé alakítják át.

                              D.

                              Üzemmódok:
                              1.   Aktív állapot: Olyan energiaállapot, amelyben a számítógép hasznos munkát végez a) korábbi vagy egyidejű felhasználói bevitelre, vagy b) korábbi vagy egyidejű, a hálózaton keresztül érkező utasításra reagálva. Az aktív állapot magában foglalja az aktív feldolgozást, valamint a tárolóeszközről, memóriából vagy gyorsítótárból történő adatlekérdezést, beleértve a további felhasználói bevitelre várakozás során és a kis energiaigényű üzemmódokba lépés előtt bekövetkező tétlen állapotot is.
                              2.   Tétlen állapot: Olyan energiaállapot, amelyben az operációs rendszer és az egyéb szoftverek betöltődése befejeződött, létrejött egy felhasználói profil, a tevékenység azokra az alapalkalmazásokra korlátozódik, amelyeket a rendszer alapértelmezetten elindít, és a készülék nincsen alvó üzemmódban. A tétlen állapot két alállapotból áll: a rövid és a hosszú idejű tétlen üzemmód.
                              a)   Hosszú idejű tétlen üzemmód: Olyan üzemmód, amikor a számítógép elért egy tétlen állapotot (például 15 perccel az operációs rendszer betöltődése, egy aktív munkaterhelés befejeződése vagy az alvó üzemmódból való felébredés után), és a számítógép fő kijelzője olyan alacsony energiaigényű állapotba lépett, amelyben a képernyő tartalma nem látható (például a háttérvilágítás kikapcsolódott), de munkavégzési üzemmódban marad (ACPI G0/S0). Ha az energiagazdálkodási funkciók az e meghatározásban leírt forgatókönyvben a szállításkori állapotban aktiválva vannak, ezeknek a funkcióknak a hosszú idejű tétlen üzemmód értékelése előtt be kell kapcsolódniuk (például a kijelző alacsony energiaigényű állapotba kerül, a merevlemez-meghajtó leállhat), de a számítógép nem léphet alvó üzemmódba. A PLONG_IDLE a hosszú idejű tétlen üzemmódban mért átlagos teljesítményt jelöli.
                              b)   Rövid idejű tétlen üzemmód: Olyan üzemmód, amikor a számítógép elért egy tétlen állapotot (például 5 perccel az operációs rendszer betöltődése, egy aktív munkaterhelés befejeződése vagy az alvó üzemmódból való felébredés után), a képernyő be van kapcsolva, és a hosszú idejű tétlen üzemmód energiagazdálkodási funkciói nem kapcsolódtak be (például a merevlemez-meghajtó forog és a számítógép nem léphet alvó üzemmódba). A PSHORT_IDLE a rövid idejű tétlen üzemmódban mért átlagos teljesítményt jelöli.
                              3.   Kikapcsolt üzemmód: Az a legkisebb energiaigényű üzemmód, amelyet a felhasználó nem kapcsolhat ki (nem befolyásolhat), és amely korlátlan ideig fennállhat, ha a készüléket csatlakoztatták a tápfeszültségforráshoz és a gyártó utasításai szerint használták. Az ACPI szabványt alkalmazó rendszerek esetében a kikapcsolt üzemmód az ACPI S5 állapotnak felel meg.
                              4.   Alvó üzemmód: Olyan alacsonyabb energiaigényű üzemmód, amelybe a számítógép adott inaktív időszakot követően automatikusan vagy kézi választással kapcsol át. Az alvó üzemmódra képes számítógép a hálózati kapcsolatra vagy a felhasználói interfészeszközökre reagálva gyorsan, az alvó üzemmódot megszakító esemény kezdeményezésétől számított legfeljebb öt másodpercen belül »éber« állapotba kerül úgy, hogy a rendszer teljes mértékben használható lesz, beleértve a képernyőn történő megjelenítést is. Az ACPI szabványt alkalmazó rendszerek esetében az alvó üzemmód az ACPI S3 állapotnak felel meg (felfüggesztés memóriába).

                              E.

                              Hálózati és kiegészítő funkcionalitás:
                              1.   Kiegészítő belső háttértár: Az összes olyan belső merevlemez-meghajtó (HDD) vagy szilárdtest-meghajtó (SSD), amelyet a számítógéphez az első ilyen eszközön felül szállítottak. A meghatározás nem foglalja magában a külső meghajtókat.
                              2.   Energiahatékony Ethernet (EEE): Olyan technológia, amely csökkenti az Ethernet interfész energiafogyasztását az alacsony adatforgalmú időszakokban. Az IEEE 802.3az szerint meghatározva.
                              3.   Teljes körű hálózati kapcsolódás: A számítógép képessége a hálózati kapcsolat fenntartására alvó, vagy más, legfeljebb 10 W energiaigényű alacsony energiaigényű (LPM) üzemmódban is, valamint funkcionalitás az intelligens felébredésre, amennyiben további feldolgozás szükséges (ideértve a hálózati csatlakozás fenntartásához szükséges eseti feldolgozást is). A számítógép, annak hálózati szolgáltatásai és alkalmazásai továbbra is kapcsolatban maradnak, miközben számítógép alacsony energiaigényű üzemmódban van. A hálózat szemszögéből a teljes körű hálózati kapcsolódást megvalósító, alacsony energiaigényű üzemmódban levő számítógép funkcionálisan egyenértékű egy tétlen számítógéppel a közös alkalmazások és felhasználási modellek tekintetében. Az alacsony energiaigényű üzemmódban megvalósított teljes körű hálózati kapcsolódás nem korlátozódik protokollok egy meghatározott körére, hanem a kezdeti telepítés után telepített alkalmazásokra is kiterjedhet. Ezt »hálózati proxy« funkcionalitásnak is nevezik, és meghatározását az Ecma-393 szabvány tartalmazza.
                              a)   Hálózati proxy – alapvető funkcionalitás: Az alacsony energiaigényű (LPM) üzemmódban a címek és a hálózati jelenlét fenntartásához a rendszer kezeli az IPv4 ARP-t és az IPv6 NS/ND-t.
                              b)   Hálózati proxy – teljes funkcionalitás: LPM üzemmódban a rendszer támogatja az alapvető funkcionalitást, a távoli ébresztést, valamint a szolgáltatásfelderítést és a névszolgáltatásokat.
                              c)   Hálózati proxy – távoli ébresztés: LPM üzemmódban a rendszer képes a helyi hálózaton kívülről érkező távoli ébresztésre felébredni. Magában foglalja az alapvető funkcionalitást.
                              d)   Hálózati proxy – szolgáltatásfelderítés/névszolgáltatások: LPM üzemmódban a rendszer lehetővé teszi a gazdaszolgáltatások és a hálózati név közzétételét. Magában foglalja az alapvető funkcionalitást.
                              4.   Hálózati interfész: Azok a rendszerelemek (hardver és szoftver), amelyek elsődleges funkciója annak lehetővé tétele, hogy a számítógép egy vagy több hálózati technológián keresztül kommunikálni tudjon. Hálózati interfészek például az IEEE 802.3 (Ethernet) és az IEEE 802.11 (Wi-Fi).
                              5.   Az alvó üzemmódot megszakító (ébresztő) esemény: felhasználói, ütemezett vagy külső esemény, illetve hatás, amelynek eredményeképpen a számítógép az alvó vagy kikapcsolt üzemmódból egy aktív üzemállapotba lép át. Az alvó üzemmódot megszakító események közé tartozik többek között: az egér mozgatása, a billentyűzet lenyomása, vezérlőeszköz által kiadott bemeneti jel, valós idejű óra által kezdeményezett esemény, a házon elhelyezett gomb lenyomása, illetve külső események esetében távirányítón, hálózaton, modemen stb. továbbított hatás.
                              6.   Távoli ébresztés (»Wake-on-LAN«, WOL): A számítógépnek az Etherneten keresztüli, hálózati ébresztő esemény által történő, alvó vagy kikapcsolt üzemmódból egy aktív üzemállapotba való átlépését lehetővé tevő funkció.
                              7.   Állítható grafikus rendszer: A különálló grafikus rendszernek – amikor arra nincs szükség – az integrált grafikus rendszer javára történő kikapcsolását lehetővé tevő funkció.

                                 Megjegyzés: Ez a funkció lehetővé teszi, hogy a kisebb energiaigényű és kisebb kapacitású integrált GPU kezelje a képernyőn történő megjelenítést akkumulátorról való működés alatt, vagy ha a kimeneti grafika nem túlságosan komplex, emellett lehetővé téve azt is, hogy a nagyobb energiafogyasztású különálló GPU nyújtson megjelenítési lehetőséget, amikor a felhasználónak arra szüksége van.

                              F.

                              Forgalmazási és szállítási csatornák:
                              1.   Vállalati csatornák: Általában nagy és közepes üzleti vállalkozások, kormányzati, oktatási vagy egyéb szervezetek által az irányított kliens/szerver környezetben alkalmazandó számítógépek vásárlásának szándékával használt értékesítési csatornák.
                              2.   Modellnév: Olyan forgalmazási név, amely a számítógép modellszámára történő utalást, termékleírást vagy más, a márkára vonatkozó hivatkozásokat tartalmaz.
                              3.   Modellszám: Egy adott, előre meghatározott vagy a vevő által kiválasztott hardver- és szoftverkonfigurációra (pl. operációs rendszer, processzortípus, memória, GPU stb.) vonatkozó egyedi forgalmazási név vagy azonosító jelzés.

                              G.

                              Termékcsalád: Közös számítógépház/alaplap kombinációt használó számítógépek csoportjára vonatkozó általános leírás, amely gyakran több száz lehetséges hardver- és szoftverkonfigurációt is tartalmaz. A családon belüli termékmodellek legalább egy olyan jellemzőben vagy funkcióban különböznek egymástól, amely vagy 1. nincs hatással a termék teljesítményére az ENERGY STAR minősítési kritériumok tekintetében, vagy 2. e határozatban a termékcsaládon belüli elfogadható eltérésekként kerülnek meghatározásra. A számítógépek egy adott termékcsaládján belül többek között az alábbiak tekintetében megengedett az eltérés:

                                          1.

                                          szín;

                                          2.

                                          készülékház; valamint

                                          3.

                                          a készülékház és az alaplap kivételével minden más elektronikus alkotóelem, mint például processzor, memória, GPU stb.

                        2.   Hatály

                  2.1.   Az érintett termékkör

                              2.1.1.

                              A 2.2. pontban felsorolt termékek kivételével ENERGY STAR minősítésre tarthatnak igényt mindazon számítógépek, amelyek megfelelnek a számítógép és a következőkben felsorolt valamely terméktípus e határozatban megadott meghatározásának:

                                          i.

                                          asztali számítógépek és integrált asztali számítógépek;

                                          ii.

                                          notebook számítógépek;

                                          iii.

                                          táblagépek;

                                          iv.

                                          hordozható kompakt (all-in-one) számítógépek;

                                          v.

                                          munkaállomások;

                                          vi.

                                          kisméretű szerverek, amelyeket nem adatközpontokban való használat céljára forgalmaznak és értékesítenek; valamint

                                          vii.

                                          vékonykliensek.

                        2.2.   Kizárt termékek

                              2.2.1.

                              A más termékekre vonatkozó ENERGY STAR előírások alá tartozó termékek nem jogosultak az ezen előírás szerinti minősítésre. Az előírások jelenleg érvényes, naprakész listája a www.energystar.gov/products weboldalon található.

                              2.2.2.

                              A következő termékek nem jogosultak a jelen előírás szerinti minősítésre:

                                          i.

                                          dokkolóegységek;

                                          ii.

                                          játékkonzolok;

                                          iii.

                                          e-könyv-olvasók;

                                          iv.

                                          kézi játékeszközök, amelyek általában akkumulátoros energiaellátásúak és elsődleges kijelzőként beépített kijelzőt használnak;

                                          v.

                                          a notebook számítógépek meghatározásának nem megfelelő mobil vékonykliensek;

                                          vi.

                                          kéziszámítógépek (PDA-k);

                                          vii.

                                          értékesítési helyeken alkalmazott (POS) termékek, amelyek nem használnak a notebook, asztali vagy integrált asztali számítógépekben szokásos belső alkotóelemeket, beleértve a processzort, alaplapot és memóriát is;

                                          viii.

                                          kisméretű szerverek, amelyeket adatközpontokban való használat céljára forgalmaznak és értékesítenek;

                                          ix.

                                          kézi számítógépek mobil hangátviteli képességgel;

                                          x.

                                          ultravékonykliensek.

                        3.   A minősítés követelményei

                  3.1.   Értékes számjegyek és kerekítés

                              3.1.1.

                              Az összes számítást a közvetlenül mért (kerekítés nélküli) értékekkel kell elvégezni.

                              3.1.2.

                              Ha ezen előírás másképp nem rendelkezik, a határértékek betartását a közvetlenül mért vagy számított értékek alapján kell megállapítani, kerekítés alkalmazása nélkül.

                              3.1.3.

                              Az ENERGY STAR honlapon való adatszolgáltatás céljából megadott, közvetlenül mért vagy számított értékeket a vonatkozó határérték formátumának megfelelő legközelebbi értékes számjegyre kell kerekíteni.

                        3.2.   Általános követelmények

                              3.2.1.

                              Belső tápegységekre (IPS) vonatkozó követelmények: Az ezen előírás szerinti minősítésre jogosult számítógépekben használt belső tápegységeknek teljesíteniük kell a következő követelményeket, amikor a Generalized Internal Power Supply Efficiency Test Protocol, Rev. 6.6 (Általános belső tápegységek: energiahatékonysági vizsgálati protokoll 6.6. felülvizsgált változata, a http://www.plugloadsolutions.com/docs/collatrl/print/Generalized_Internal_Power_Supply_Efficiency_Test_Protocol_R6.6.pdf weboldalon érhető el) használatával és az azon piacnak megfelelő bemeneti feszültség/frekvencia kombináció mellett vizsgálják őket, ahol majd ENERGY STAR minősítettként hirdetve értékesítésre kerülnek.

                                          i.

                                          A 75 wattnál kisebb maximális névleges kimenő teljesítményű belső tápegységeknek az 1. táblázat szerint meghatározott minimális hatékonysági követelményeket kell teljesíteniük.

                                          ii.

                                          A legalább 75 watt maximális névleges kimenő teljesítményű belső tápegységeknek az 1. táblázat szerint meghatározott, a minimális hatékonyságra és a minimális teljesítménytényezőre vonatkozó követelményeket egyaránt teljesíteniük kell.

                                 1. táblázat

                                 Belső tápegységekre vonatkozó követelmények

                                          Terhelési állapot
                                          (A névleges kimenő áram százaléka)

                                          Minimális hatékonyság

                                          Minimális teljesítménytényező

                                          20 %

                                          0,82

                                          —

                                          50 %

                                          0,85

                                          —

                                          100 %

                                          0,82

                                          0,90

                              3.2.2.

                              Külső tápegységekre (EPS) vonatkozó követelmények: Az egy vagy több feszültséget biztosító külső tápegységeknek a Uniform Test Method for Measuring the Energy Consumption of External Power Supplies, Appendix Z to 10 CFR Part 430 (Külső tápegységek energiafogyasztásának mérésére szolgáló egységes módszer, az Egyesült Államok Szövetségi Törvénykönyve, 10. cím, 430. rész, Z. függelék) szerinti vizsgálat során meg kell felelniük a nemzetközi hatékonyságmegjelölési protokoll V. szintjének megfelelő vagy annál magasabb működési követelményeknek.

                                          —

                                          Az egy feszültségszintű EPS-eknek az V. szintű (vagy magasabb) jelölésnek kell megfelelniük.

                                          —

                                          A hatékonyságmegjelölési protokollal kapcsolatban bővebb információ a www.energystar.gov/powersupplies weboldalon olvasható.

                        3.3.   Energiagazdálkodási követelmények

                              3.3.1.

                              A termékeknek szállításkori állapotukban tartalmazniuk kell a 2. táblázat alapján meghatározott energiagazdálkodási funkciókat, az alábbi feltételek figyelembevétele mellett:

                                          i.

                                          vékonykliensek esetében a távoli ébresztésre (WOL) vonatkozó követelményeket olyan termékekre vonatkoznak, amelyek egy központilag irányított hálózatról úgy végeznek szoftverfrissítést, hogy közben az eszköz alvó vagy kikapcsolt üzemmódban van. Azok a vékonykliensek, amelyek esetében a szokásos szoftverek frissítését jellemzően nem munkaidőn kívülre ütemezik, mentességet élveznek a WOL-előírás alkalmazása alól;

                                          ii.

                                          hordozható számítógépek esetében a távoli ébresztést automatikusan ki lehet kapcsolni, amikor a terméket leválasztják a hálózati feszültségről;

                                          iii.

                                          valamennyi, WOL funkcióval rendelkező termék esetében engedélyezni kell az irányított csomagszűrőket, és azokat az iparági szabvány szerinti alapértelmezett beállításra kell konfigurálni;

                                          iv.

                                          azon termékeknek, amelyek alapvetően nem támogatják az alvó üzemmódot, csak a kijelző alvó üzemmódjára vonatkozó követelményeknek kell megfelelniük.

                                 2. táblázat

                                 Energiagazdálkodási követelmények

                                          Üzemmód vagy üzemmód-váltás

                                          Követelmény

                                          Asztali számítógépek

                                          Integrált asztali számítógépek

                                          Hordozható kompakt (all-in-one) számítógépek

                                          Notebook számítógépek

                                          Kisméretű szerverek

                                          Táblagépek

                                          Vékonykliensek

                                          Munkaállomások

                                          A rendszer alvó üzem-módja (1)

                                                      (1)

                                                      A készüléket úgy kell beállítani, hogy felhasználói aktivitás hiányában legkésőbb 30 perc elteltével alvó üzemmódba kapcsoljon át.

                                                      (2)

                                                      Alvó vagy kikapcsolt üzemmódra való áttéréskor az aktív, 1 Gb/s sebességű Ethernet hálózati kapcsolatok sebességét csökkenteni kell.

                                          Igen

                                          Igen

                                          Igen

                                          Igen

                                          Nem

                                          N/A

                                          Igen

                                          Igen

                                          A kijelző alvó üzem-módja

                                          A kijelzőt úgy kell beállítani, hogy felhasználói aktivitás hiányában legkésőbb 15 perc elteltével alvó üzemmódba kapcsoljon át.

                                          Igen

                                          Igen

                                          Igen

                                          Igen

                                          Igen

                                          Igen

                                          Igen

                                          Igen

                                          Távoli ébresztés (»Wake On LAN«, WOL) (1)

                                                      (1)

                                                      Az Ethernet csatlakozással rendelkező számítógépeknek rendelkezniük kell olyan funkcióval, amely a felhasználó számára lehetővé teszi a WOL engedélyezését vagy letiltását alvó üzemmód esetében.

                                                      (2)

                                                      A vállalati csatornákon keresztül szállított, Ethernet csatlakozással rendelkező számítógépek esetében:

                                                                  a)

                                                                  szállításkor úgy kell őket beállítani, hogy hálózati feszültségről működve az alvó üzemmódból való távoli ébresztésű (WOL) funkció engedélyezve legyen; vagy

                                                                  b)

                                                                  a felhasználó számára a kliens operációs rendszer felületén és a hálózaton keresztül egyaránt lehetővé kell tenni a WOL engedélyezését.

                                          Igen

                                          Igen

                                          Igen

                                          Igen

                                          Igen

                                          N/A

                                          Igen

                                          Igen

                                          Az alvó üzemmód megsza-kításának kezelése (1)

                                          A vállalati csatornákon keresztül szállított, Ethernet csatlakozással rendelkező számítógépeknek:

                                                      a)

                                                      rendelkezniük kell az alvó üzemmód mind távoli (hálózaton keresztül), mind ütemezett (valós idejű óra által kezdeményezett) megszakításának lehetőségével, valamint

                                                      b)

                                                      lehetőséget kell adniuk a felhasználónak, hogy (a gyártó által rendelkezésre bocsátott eszközökkel) központilag kezelje az alvó üzemmód megszakításával kapcsolatos összes hardverbeállítást, amennyiben a gyártó azokhoz hozzáfér.

                                          Igen

                                          Igen

                                          Igen

                                          Igen

                                          Igen

                                          N/A

                                          Igen

                                          Igen

                        3.4.   A felhasználó tájékoztatására vonatkozó követelmény

                              3.4.1.

                              A terméket olyan információs anyaggal együtt kell szállítani, amely a felhasználót a következőkről tájékoztatja:

                                          i.

                                          az alapértelmezetten bekapcsolt energiagazdálkodási beállítások leírása;

                                          ii.

                                          a különböző energiagazdálkodási funkciók időzítési beállításainak leírása; valamint

                                          iii.

                                          arra vonatkozó utasítások, hogy miként kell a számítógép alvó üzemmódját helyesen megszakítani.

                              3.4.2.

                              A terméket a következők közül legalább eggyel kell szállítani:

                                          i.

                                          az alapértelmezett energiagazdálkodási beállítások listája;

                                          ii.

                                          arra vonatkozó utalás, hogy az alapértelmezett energiagazdálkodási beállításokat az ENERGY STAR-nak megfelelően választott ák ki (a felhasználó beavatkozásának megszűnésétől számított legfeljebb15 perc a kijelző, és legfeljebb 30 perc a számítógép esetében, ha a 2. táblázat szerint alkalmazandó), és azok az ENERGY STAR program ajánlása szerint optimális energiamegtakarítást eredményeznek;

                                          iii.

                                          tájékoztató az ENERGY STAR-ról és az energiagazdálkodás hasznáról, amelyet a nyomtatott vagy elektronikus felhasználói kézikönyv elejéhez közel vagy a csomagban, illetve dobozban kell elhelyezni.

                              3.4.3.

                              A 3.4.1. és 3.4.2. szakaszokban foglalt rendelkezéseknek elektronikus vagy nyomtatott termékdokumentáció is megfelelhet, feltéve, hogy teljesíti az alábbi feltételek mindegyikét:

                                          i.

                                          a dokumentációt a termékkel együtt szállítják (például nyomtatott kézikönyvben vagy mellékletben, optikai adathordozón, a felhasználónak szállított szoftverrel együtt telepített fájlban), vagy a gyártó honlapján elektronikusan elérhető. Utóbbi esetben a termék csomagolásában, illetve az asztalon vagy a kezdőképernyőn utasításokat kell adni az információhoz való hozzáférésre vonatkozóan; valamint

                                          ii.

                                          a dokumentáció vagy a) csak ENERGY STAR minősítésű számítógépek mellett található meg; vagy b) a szabályos dokumentáció része kizárólag abban az esetben, ha az EPA által jóváhagyott felhasználói iránymutatások kísérik arra nézve, hogy hogyan lehet felismerni, hogy egy számítógép-konfiguráció ENERGY STAR minősítésű-e.

                        3.5.   Asztali, integrált asztali és notebook számítógépekre vonatkozó követelmények

                              3.5.1.

                              Az 1. egyenlet szerint az asztali, integrált asztali vagy notebook számítógépekre vonatkozóan számított szokásos energiafogyasztás (ETEC) nem lehet nagyobb a 2. egyenlet szerint meghatározott megengedett legnagyobb TEC-nél (ETEC_MAX), a következő követelmények figyelembevétele mellett:

                                          i.

                                          a kiegészítő belső háttértár utáni bónuszt (TECSTORAGE) akkor kell alkalmazni, ha a termékben több mint egy belső háttértár található, amely esetben csak egyszer alkalmazható;

                                          ii.

                                          a beépített kijelző utáni bónusz (TECINT_DISPLAY) csak integrált asztali és hordozható (notebook) számítógépekre alkalmazható, minden kijelzőre egyszer. Fokozott teljesítményű beépített kijelzők esetében a bónuszt a 7. táblázat és a 3. egyenlet szerint kell kiszámítani.

                                          iii.

                                          ahhoz, hogy egy termék jogosult legyen a teljes körű hálózati kapcsolódás üzemmódra vonatkozó súlyozás alkalmazására, a következő követelményeknek kell megfelelnie:

                                                      —

                                                      a termékeknek meg kell felelnie egy nem saját tulajdonú, a teljes körű hálózati kapcsolódásra vonatkozó szabványnak, mint például az ECMA 393-nak, vagy más, az EPA vagy az Európai Bizottság által az ENERGY STAR céljai szempontjából megfelelőként jóváhagyott szabványnak. A jóváhagyást a termékadatok minősítés céljából történő benyújtása előtt meg kell szerezni,

                                                                  —

                                                                  az alkalmazott szintű funkcionalitást a termékben szállításkor alapértelmezett beállításként kell engedélyezni és konfigurálni. Ha a teljes körű hálózati kapcsolódás funkció nincs alapértelmezetten engedélyezve, a rendszert hagyományos TEC-súlyozással kell vizsgálni és ez alapján kell az adatokat jelenteni,

                                                                  —

                                                                  a termékeknek rendelkezniük kell legfeljebb 10 watt energiafogyasztású alvó vagy alternatív alacsony energiaszintű üzemmóddal;

                                                      —

                                                         megjegyzés: A teljes körű hálózati kapcsolódás egy gyártó által jelentett paraméter. A Mac számítógépeken az Energy Saver/Power Adapter Preferences (Energiatakarékosság/Tápegység-preferenciák) opción belül a Wake for network access (felébredés hálózati hozzáférésre) bekapcsolása legalább alapvető funkcionalitásnak felel meg. Windows-t futtató számítógépeken a hálózati kártya (eszközkezelőn keresztül elérhető) speciális tulajdonságai között az »ARP Offload«, »NS Offload« vagy hasonló paraméter bekapcsolása legalább alapvető funkcionalitásnak felel meg. Kettős hálózati kártyás konfigurációval rendelkező rendszerek esetében elég, ha az egyik hálózati kártya megfelelő. A gyártó további útmutatásokat adhat arra vonatkozóan, hogy hogyan lehet a proxytámogatást ellenőrizni;

                                          iv.

                                          az alvó üzemmód helyett alternatív alacsony energiaszintű üzemmódot használó notebook, asztali vagy integrált asztali számítógépek esetében a hosszú idejű tétlen üzemmód teljesítményértéke (PLONG_IDLE) használható az alvó üzemmódé (PSLEEP) helyett az 1. egyenletben, ha az alternatív alacsony energiaszintű üzemmód energiafogyasztása legfeljebb 10 watt. Ilyen esetekben a (PSLEEP × TSLEEP) helyébe a (PLONG_IDLE × TSLEEP) lép; az 1. egyenlet egyébként változatlan marad.

                                          v.

                                          Az állítható grafikus rendszerrel rendelkező notebook, asztali és integrált asztali számítógépek nem használhatják a 7. táblázat szerinti, különálló grafikus rendszer után járó bónuszt (TECGRAPHICS) a 2. egyenletben. Az állítható grafikus rendszerrel rendelkező és azt alapbeállításként engedélyező asztali és integrált asztali számítógépek esetében azonban az adott terméktípusra (asztali vagy integrált asztali) vonatkozó G1 grafikai bónusz 50 %-ának megfelelő bónusz alkalmazható. Az állítható grafikus rendszerre vonatkozó ösztönző csak az alapbeállításként engedélyezett automatikus átkapcsolás esetén alkalmazható. Erről a funkcionalitásról a gyártó nyilatkozik.

                     1. egyenlet: A TEC kiszámítása (ETEC) asztali, integrált asztali, vékonykliens és notebook számítógépek esetében

                     Ahol:

                              —

                                 POFF
                                  = A kikapcsolt üzemmódban mért energiafogyasztás (W),

                              —

                                 PSLEEP
                                  = Az alvó üzemmódban mért energiafogyasztás (W),

                              —

                                 PLONG_IDLE
                                  = A hosszú idejű tétlen üzemmódban mért energiafogyasztás (W),

                              —

                                 PSHORT_IDLE
                                  = A rövid idejű tétlen üzemmódban mért energiafogyasztás (W), valamint

                              —

                                 TOFF, TSLEEP, TLONG_IDLE
                                 , és TSHORT_IDLE
                                  az üzemmódokra vonatkozó súlyozások, a 3. táblázat (asztali, integrált asztali és vékonykliens) vagy a 4. táblázat (notebook) szerint meghatározva.

                     3. táblázat

                     Az üzemmódokra vonatkozó súlyozások asztali, vékonykliens és integrált asztali számítógépek esetében

                              Üzemmód súlyozása

                              Hagyományos (%)

                              Teljes körű hálózati kapcsolódás

                              Alapvető funkcionalitás (%)

                              Távoli ébresztés (%)

                              Szolgáltatás-felderítés/névszolgáltatások (%)

                              Teljes funkcionalitás (%)

                              TOFF

                              45

                              40

                              30

                              25

                              20

                              TSLEEP

                              5

                              15

                              28

                              36

                              45

                              TLONG_IDLE

                              15

                              12

                              10

                              8

                              5

                              TSHORT_IDLE

                              35

                              33

                              32

                              31

                              30

                     4. táblázat

                     Az üzemmódokra vonatkozó súlyozások hordozható (notebook) számítógépek esetében

                              Üzemmód súlyozása

                              Hagyományos (%)

                              Teljes körű hálózati kapcsolódás

                              Alapvető funkcionalitás (%)

                              Távoli ébresztés (%)

                              Szolgáltatás-felderítés/névszolgáltatások (%)

                              Teljes funkcionalitás (%)

                              TOFF

                              25

                              25

                              25

                              25

                              25

                              TSLEEP

                              35

                              39

                              41

                              43

                              45

                              TLONG_IDLE

                              10

                              8

                              7

                              6

                              5

                              TSHORT_IDLE

                              30

                              28

                              27

                              26

                              25

                     2. egyenlet: Az ETEC_MAX kiszámítása asztali, integrált asztali és notebook számítógépek esetében
                  ETEC_MAX = (1 + ALLOWANCEPSU) × (TECBASE + TECMEMORY + TECGRAPHICS + TECSTORAGE + TECINT_DISPLAY + TECSWITCHABLE + TECEEE)

                     Ahol:

                              —

                              az ALLOWANCEPSU
                                  az 5. táblázat szerint meghatározott, opcionális szigorúbb hatékonysági szintet teljesítő tápegységek után járó bónusz; a követelményeket nem teljesítő tápegységek 0 bónuszt kapnak,

                              —

                              a TECBASE
                                  a 6. táblázat szerint meghatározott alapbónus, valamint

                              —

                              a TECGRAPHICS
                                  a 7. táblázat szerint meghatározott, a különálló grafikus rendszer után járó bónusz, kivéve az integrált grafikus rendszerrel rendelkező rendszereket, amelyek nem kapnak bónuszt, illetve az alapbeállításként engedélyezett állítható grafikus rendszerrel rendelkező asztali és integrált asztali számítógépeket, amelyek a TECSWITCHABLE szerint kapnak bónuszt, valamint

                              —

                              a TECMEMORY, TECSTORAGE, TECINT_DISPLAY, TECSWITCHABLE
                                 , és TECEEE
                                  a kiegészítők után járó bónuszok a 7. táblázat szerint meghatározva.

                     5. táblázat

                     A tápegység hatékonysága után járó bónusz

                              A táp-egység típusa

                              Számító-géptípus

                              Minimális hatékonyság a névleges kimenő áram megadott százalékánál (2)

                              Minimális átlagos haté-konyság (3)

                              AllowancePSU

                              10 %

                              20 %

                              50 %

                              100 %

                              Belső táp-egység

                              Asztali

                              0,81

                              0,85

                              0,88

                              0,85

                              —

                              0,015

                              0,84

                              0,87

                              0,90

                              0,87

                              —

                              0,03

                              Integrált asztali

                              0,81

                              0,85

                              0,88

                              0,85

                              —

                              0,015

                              0,84

                              0,87

                              0,90

                              0,87

                              —

                              0,04

                              Külső táp-egység

                              Notebook vagy asztali

                              0,83

                              —

                              —

                              —

                              0,88

                              0,015

                              0,84

                              —

                              —

                              —

                              0,89

                              0,03

                              Integrált asztali

                              0,83

                              —

                              —

                              —

                              0,88

                              0,015

                              0,84

                              —

                              —

                              —

                              0,89

                              0,04

                     6. táblázat

                     TEC (TECBASE) alapbónuszok

                              A kategória meg-nevezése

                              Grafikai funkcio-nalitás (4)

                              Asztali vagy integrált asztali

                              Notebook

                              Teljesítmény szerinti pontszám, P
                                  (5)

                              Alapbónusz

                              Teljesítmény szerinti pontszám, P
                                 v

                              Alapbónusz

                              0

                              Bármilyen grafikus rendszer
                              dGfx ≤ G7

                                 P ≤ 3

                              69,0

                                 P ≤ 2

                              14,0

                              I1

                              Integrált vagy állítható grafikus rendszer

                              3 < P ≤ 6

                              112,0

                              2 < P ≤ 5,2

                              22,0

                              I2

                              6 < P ≤ 7

                              120,0

                              5,2 < P ≤ 8

                              24,0

                              I3

                                 P > 7

                              135,0

                                 P > 8

                              28,0

                              D1

                              Különálló grafikus rendszer
                              dGfx ≤ G7

                              3 < P ≤ 9

                              115,0

                              2 < P ≤ 9

                              16,0

                              D2

                                 P > 9

                              135,0

                                 P > 9

                              18,0

                     7. táblázat

                     A funkcionális kiegészítők után járó bónuszok asztali, integrált asztali, vékonykliens és hordozható (notebook) számítógépek esetében

                              Funkció

                              Asztali

                              Integrált asztali

                              Notebook

                              TECMEMORY (kWh) (6)

                              0,8

                              TECGRAPHICS (kWh) (7)

                              Grafikai rendszer kategóriája (8)

                              G1
                              (FB_BW ≤ 16)

                              36

                              14

                              G2
                              (16< FB_BW ≤ 32)

                              51

                              20

                              G3
                              (32 < FB_BW ≤ 64)

                              64

                              26

                              G4
                              (64 < FB_BW ≤ 96)

                              83

                              32

                              G5
                              (96 < FB_BW ≤ 128)

                              105

                              42

                              G6
                              (FB_BW > 128; Keretpuffer adatszélessége < 192 bit)

                              115

                              48

                              G7
                              (FB_BW > 128; Keretpuffer adatszélessége ≥ 192 bit)

                              130

                              60

                              TECSWITCHABLE (kWh) (9)

                              0,5 × G1

                              N/A

                              TECEEE (kWh) (10)

                              8,76 × 0,2 × (0,15 + 0,35)

                              8,76 × 0,2 × (0,10 + 0,30)

                              TECSTORAGE (kWh) (11)

                              26

                              2,6

                              TECINT_DISPLAY (kWh) (12)

                              N/A

                              8,76 × 0,35 × (1 + EP) × (4 × r + 0,05 × A)

                              8,76 × 0,30 × (1 + EP) × (2 × r + 0,02 × A)

                     3. egyenlet: A bónusz kiszámítása fokozott teljesítményű beépített kijelzők esetében

                              EP =

                              0,

                              Nem fokozott teljesítményű kijelző

                              0,3,

                              Fokozott teljesítményű kijelző, d < 27

                              0,75,

                              Fokozott teljesítményű kijelző, d ≥ 27

                     Ahol:

                              —

                                 d a képernyő átlóhossza, hüvelykben megadva.

                        3.6.   Táblagépekre és hordozható kompakt (all-in-one) számítógépekre vonatkozó követelmények

                              3.6.1.

                              A táblagépeknek meg kell felelniük a fenti 3.5. szakaszban a hordozható (notebook) számítógépekre vonatkozóan megadott összes követelménynek, beleértve a következők kiszámítását is:

                                          i.

                                          számított szokásos energiafogyasztás (ETEC), az 1. egyenlet és a 4. táblázatban a notebook számítógépekre megadott üzemmódokra vonatkozó súlyozások felhasználásával;

                                          ii.

                                          számított legnagyobb megengedett szokásos energiafogyasztás (ETEC_MAX), a 2. egyenlet, illetve a 6. táblázatban notebook számítógépekre megadott alapbónusz és a 7. táblázatban notebook számítógépekre megadott funkcionális kiegészítők után járó bónuszok felhasználásával.

                              3.6.2.

                              A hordozható kompakt (all-in-one) számítógépeknek meg kell felelniük a fenti 3.5. szakaszban az integrált asztali számítógépekre vonatkozóan megadott összes követelménynek, beleértve a következők kiszámítását is:

                                          i.

                                          számított szokásos energiafogyasztás (ETEC), az 1. egyenlet és a 3. táblázatban az integrált asztali számítógépekre megadott üzemmódokra vonatkozó súlyozások felhasználásával;

                                          ii.

                                          számított legnagyobb megengedett szokásos energiafogyasztás (ETEC_MAX), a 2. egyenlet, illetve a 6. táblázatban az integrált asztali számítógépekre megadott alapbónuszok és a 7. táblázatban az integrált asztali számítógépekre megadott, funkcionális kiegészítők után járó bónuszok felhasználásával.

                     Megjegyzés: Az EPA és az Európai Bizottság folytatni kívánja a táblagépek és hordozható kompakt (all-in-one) számítógépek termékinformációinak értékelését, ami hozzájárulhat a jövőbeni energiatakarékossági követelmények kifejlesztéséhez.
                  3.7.   Munkaállomásokra vonatkozó követelmények

                              3.7.1.

                              A 4. egyenlet szerint kiszámított súlyozott energiafogyasztás (PTEC) nem lehet nagyobb, mint az 5. egyenlet szerint kiszámított legnagyobb súlyozott energiafogyasztásra vonatkozó határérték (PTEC_MAX).

                                 4. egyenlet: A PTEC kiszámítása munkaállomások esetében
                              PTEC = POFF × TOFF + PSLEEP × TSLEEP + PLONG_IDLE × TLONG_IDLE + PSHORT_IDLE × TSHORT_IDLE

                                 Ahol:

                                          —

                                             POFF
                                              = A kikapcsolt üzemmódban mért energiafogyasztás (W);

                                          —

                                             PSLEEP
                                              = Az alvó üzemmódban mért energiafogyasztás (W);

                                          —

                                             PLONG_IDLE
                                              = A hosszú idejű tétlen üzemmódban mért energiafogyasztás (W);

                                          —

                                             PSHORT_IDLE
                                              = A rövid idejű tétlen üzemmódban mért energiafogyasztás (W); valamint

                                          —

                                             TOFF, TSLEEP, TLONG_IDLE
                                             , és TSHORT_IDLE
                                              az üzemmódokra vonatkozó súlyozások, a 8. táblázat szerint meghatározva.

                                 8. táblázat

                                 Az üzemmódokra vonatkozó súlyozások munkaállomások esetében

                                          TOFF

                                          TSLEEP

                                          TLONG_IDLE

                                          TSHORT_IDLE

                                          35 %

                                          10 %

                                          15 %

                                          40 %

                                 5. egyenlet: A PTEC_MAX kiszámítása munkaállomások esetében
                              PTEC_MAX = 0,28 × (PMAX + NHDD × 5) + 8,76 × PEEE × (TSLEEP + TLONG_IDLE + TSHORT_IDLE)

                                 Ahol:

                                          —

                                             PMAX
                                              = A mért legnagyobb energiafogyasztás (W)

                                          —

                                             NHDD
                                              = A beépített merevlemez-meghajtók (HDD) vagy szilárdtest-meghajtók (SSD) száma

                                          —

                                             PEEE
                                              az IEEE 802.3az-nek (energiahatékony Ethernet) megfelelő gigabites Ethernet portonként 0,2 W értékű EEE bónusz.

                              3.7.2.

                              Aktív állapotra vonatkozó referenciateszt: Az ENERGY STAR minősítés elvégzése céljából be kell nyújtani egy munkaállomást a következő, hiánytalan információkkal együtt:

                                          i.

                                          Linpack referenciateszt-eredmények, fordítóprogram-optimalizációk, valamint a teszt időtartama alatt fogyasztott összes energia; valamint

                                          ii.

                                          SPECviewperf referenciateszt-eredmények, konfigurációs opciók, a teszt teljes időtartama, valamint a teszt időtartama alatt fogyasztott összes energia.

                              3.7.3.

                              Asztali munkaállomások: A munkaállomásként forgalomba hozott termékek a partner választása szerint a 3.6. szakaszban a munkaállomások számára előírt követelmények helyett a 3.5. szakaszban az asztali számítógépek számára előírt követelmények alapján is megkaphatják az ENERGY STAR minősítést. Az EPA vagy az Európai Bizottság minden ENERGY STAR marketinganyagban, a minősített termékek listáin stb. »asztali számítógépként« fogja meghatározni az asztali számítógépnek minősülő munkaállomásokat.

                        3.8.   Kisméretű szerverekre vonatkozó követelmények

                              3.8.1.

                              A kikapcsolt üzemmódbeli mért energiaszükséglet (POFF) nem haladhatja meg a 6. egyenlet szerint kiszámított maximális megengedett energiaszükségletet (POFF_MAX), a következő követelmények figyelembevétele mellett:

                                          i.

                                          a távoli ébresztés (WOL) után járó bónusz (POFF_WOL) csak a szállításkor alapértelmezetten engedélyezett WOL funkcióval rendelkező termékekre alkalmazható.

                                 6. egyenlet: A POFF_MAX kiszámítása kisméretű szerverek esetében

                                 POFF_MAX
                                  = POFF_BASE + POFF_WOL

                                 Ahol:

                                          —

                                             POFF_BASE
                                              a 9. táblázat szerint meghatározott alapbónusz, valamint

                                          —

                                             POFF_WOL
                                              a 9. táblázat szerint meghatározott, a távoli ébresztés (WOL) után járó bónusz.

                                 9. táblázat

                                 A kikapcsolt üzemmód után járó bónuszok kisméretű szerverek esetében

                                          POFF_BASE

                                          (watt)

                                          POFF_WOL

                                          (watt)

                                          1,0

                                          0,4

                              3.8.2.

                              A hosszú idejű tétlen üzemmódban mért teljesítmény (PLONG_IDLE) nem haladhatja meg a 7. egyenlet szerint számított, megengedett legnagyobb tétlen üzemmódbeli teljesítményt (PIDLE_MAX).
                              7. egyenlet: A PIDLE_MAX kiszámítása kisméretű szerverek esetében
                              PIDLE_MAX = PIDLE_BASE + (N – 1) × PIDLE_HDD + PEEE

                                 Ahol:

                                          —

                                          N a kisméretű szerverbe beépített elektronikus adathordozók (merevlemez-meghajtók vagy szilárdtest-meghajtók) száma,

                                          —

                                             PIDLE_BASE
                                              a 10. táblázat szerint meghatározott alapbónusz,

                                          —

                                             PIDLE_HDD
                                              a 10. táblázat szerint meghatározott, merevlemez-meghajtók után járó bónusz, valamint

                                          —

                                             PEEE
                                              az IEEE 802.3az-nek (energiahatékony Ethernet) megfelelő gigabites Ethernet portonként 0,2 W értékű EEE bónusz.

                                 10. táblázat

                                 A tétlen üzemmód után járó bónuszok kisméretű szerverek esetében

                                          PIDLE_BASE

                                          (watt)

                                          PIDLE_HDD

                                          (watt)

                                          24,0

                                          8,0

                        3.9.   Vékonykliensekre vonatkozó követelmények

                              3.9.1.

                              Az 1. egyenlet szerint számított szokásos energiafogyasztás (ETEC) nem lehet nagyobb a 8. egyenlet szerint meghatározott megengedett legnagyobb TEC-nél (ETEC_MAX) a következő követelmények figyelembevétele mellett:

                                          i.

                                          a bónuszok csak akkor alkalmazhatók, ha a megfelelő kiegészítők alapértelmezetten be vannak kapcsolva;

                                          ii.

                                          az ETEC meghatározásánál a vékonykliensek használhatják a 3. táblázat szerinti proxysúlyozásokat;

                                          iii.

                                          olyan vékonykliensek esetében, amelyek nem rendelkeznek külön alvó üzemmóddal, a hosszú idejű tétlen üzemmód teljesítményértéke (PLONG_IDLE) használható az alvó üzemmódé (PSLEEP) helyett az 1. egyenletben, ha a rendszer megfelel a vékonykliensekre vonatkozó TEC-bónusz alkalmazására vonatkozó követelményeknek. Ilyen esetekben a (PSLEEP × TSLEEP) helyébe a (PLONG_IDLE × TSLEEP) lép; az 1. egyenlet egyébként változatlan marad.

                                 8. egyenlet: Az ETEC_MAX kiszámítása vékonykliensek esetében
                              ETEC_MAX = TECBASE + TECGRAPHICS + TECWOL + TECINT_DISPLAY + TECEEE

                                 Ahol:

                                          —

                                             TECBASE
                                              a 11. táblázat szerint meghatározott alapbónusz,

                                          —

                                             TECGRAPHICS
                                              a 11. táblázat szerint meghatározott, különálló grafikus rendszer után járó bónusz, ha alkalmazható,

                                          —

                                             TECWOL
                                              a 11. táblázat szerint meghatározott, a távoli ébresztés (WOL) után járó bónusz, ha alkalmazható,

                                          —

                                             TECINT_DISPLAY
                                              a 7. táblázat szerint meghatározott, a beépített kijelző utáni bónusz integrált asztali számítógépek esetében, ha alkalmazható, valamint

                                          —

                                             TECEEE
                                              az IEEE 802.3az-nek (energiahatékony Ethernet) megfelelő gigabites Ethernet portonként – adott esetben – alkalmazandó, a 7. táblázat szerint meghatározott, az energiahatékony Ethernetre vonatkozó ösztönző az asztali számítógépek esetében.

                                 11. táblázat

                                 A kiegészítők után járó bónuszok vékonykliensek esetében

                                          Kiegészítő

                                          Bónusz
                                          (kWh)

                                          TECBASE

                                          60

                                          TECGRAPHICS

                                          36

                                          TECWOL

                                          2

                        4.   Vizsgálat

                  4.1.   Vizsgálati módszerek

                              4.1.1.

                              Az Európai Unió piacán forgalomba hozott termékek gyártóinak saját maguknak kell vizsgálatokkal igazolniuk és tanúsítaniuk, hogy termékeik megfelelnek az ENERGY STAR minősítés iránymutatásainak. A számítógép termékek vizsgálatakor az ENERGY STAR minősítés alkalmazhatóságát a 12. táblázat szerint meghatározott vizsgálati módszerek alapján kell megállapítani.

                                 12. táblázat

                                 Az ENERGY STAR minősítés vizsgálati módszerei

                                          Terméktípus vagy alkatrész

                                          Vizsgálati módszer

                                          Összes

                                          A számítógépek ENERGY STAR vizsgálati módszere, 2014. augusztusi átdolgozás

                        4.2.   A vizsgálathoz szükséges készülékek száma

                              4.2.1.

                              A vizsgálatra az alábbi követelmények szerint kell kiválasztani a reprezentatív modelleket:

                                          i.

                                          különálló termékkonfiguráció minősítésekor az az egyedülálló konfiguráció tekintendő reprezentatív modellnek, amelyet ENERGY STAR konfigurációként kívánnak forgalmazni és ilyen címkével ellátni;

                                          ii.

                                          Egy, a munkaállomások kivételével minden terméktípust magában foglaló termékcsalád minősítésekor a termékcsaládon belüli egyes termékkategóriák legrosszabb energiafogyasztási értékekkel jellemezhető termékkonfigurációit kell reprezentatív modellnek tekinteni. Termékcsaládok minősítésekor a gyártó továbbra is minden egyes termék energiahatékonysági megfelelőségével kapcsolatban elszámoltatható, így a be nem vizsgált vagy be nem jelentett modellekkel kapcsolatban is;

                                          iii.

                                          a több (1.B. szakasz szerinti) kategóriára vonatkozó feltételeknek megfelelő rendszerek esetében a konkrét konfigurációtól függően a gyártóknak minden egyes olyan kategóriára meg kell adniuk a legmagasabb teljesítménykonfigurációt, amelyre a rendszer ENERGY STAR minősítését meg szeretnék szerezni. Például egy, a 6. táblázat szerint 0 vagy 1 kategóriájú asztali számítógépként is konfigurálható rendszer esetében ahhoz, hogy az ENERGY STAR minősítés megadható legyen, mindkét kategóriára be kell nyújtani a legmagasabb teljesítménykonfigurációt. Ha egy termék úgy is konfigurálható, hogy minden kategóriának megfeleljen, valamennyi kategória legmagasabb energiafogyasztás-konfigurációjának adatait kell megadni;

                                          iv.

                                          egy, a munkaállomás vagy asztali számítógép terméktípusnak megfelelő munkaállomásokat magában foglaló termékcsalád minősítéséhez a termékcsaládnak az egy GPU mellett legrosszabb energiafogyasztási értékkel jellemezhető termékkonfigurációját kell reprezentatív modellnek tekinteni.

                                 Megjegyzés: Az ENERGY STAR előírásokat egyetlen grafikus eszközzel teljesítő munkaállomásoknak lehet egynél több grafikus eszközt használó konfigurációja is, amely ENERGY STAR minősítésű, feltéve, hogy a másik hardverkonfiguráció a további grafikus eszköz(ök) kivételével megegyezik a referenciakonfigurációval. A több grafikus modul használata magában foglalja többek között a több kijelző kezelését és a grafikus modulok összekapcsolását nagy teljesítményű, több GPU-t tartalmazó konfigurációkhoz (pl. ATI Crossfire, NVIDIA SLI). Ebben az esetben, és ameddig a SPECviewperf® nem támogatja a többszálas grafikus feldolgozást, a gyártók mindkét konfiguráció esetén egy darab grafikus eszköz használatával készített vizsgálati adatokat nyújthatnak be a munkaállomásra vonatkozóan, a rendszer újbóli vizsgálata nélkül.

                              4.2.2.

                              A vizsgálatra az egyes reprezentatív modellek egy készülékét kell kiválasztani.

                              4.2.3.

                              Minden olyan eszköznek/konfigurációnak, amelyekre vonatkozóan egy partner ENERGY STAR minősítést kíván szerezni, teljesítenie kell az ENERGY STAR előírásokat. Amennyiben viszont a partner egy modell olyan konfigurációit szeretné minősíttetni, amelyeknek léteznek ENERGY STAR minősítéssel nem rendelkező alternatív konfigurációi, a partnernek a megfelelő konfigurációhoz egyedi, az ENERGY STAR minősítéssel rendelkező konfigurációkra vonatkozó típusnéven, illetve számon alapuló azonosítót kell hozzárendelnie. Ezt az azonosítót következetesen a minősítéssel rendelkező konfigurációkkal összefüggésben kell használni a marketing- és értékesítési anyagokban, valamint az ENERGY STAR előírásoknak megfelelőnek minősített termékek listáján (pl. A1234 típus az alapkonfigurációk esetén és A1234ES az ENERGY STAR minősítéssel rendelkező konfigurációk esetében).

                                 Megjegyzés: Lehetnek olyan esetek – mint a fentiekben leírtak –, amikor nem mindegyik eszköz, illetve konfiguráció felel meg az ENERGY STAR követelményeknek. Ebben az esetben a vizsgálat szempontjából legrosszabb konfiguráció lesz a legrosszabb minősített konfiguráció, nem pedig valamelyik, feltehetően még magasabb energiafogyasztású nem minősített konfiguráció.

                        4.3.   Nemzetközi piaci minősítés

                              4.3.1.

                              A termékeket azon piacok bemeneti feszültség/frekvencia kombinációira kell vizsgálni a minősítés céljából, amelyen a termékeket ENERGY STAR minősítettként értékesítik és hirdetik majd.

                        4.4.   Előzetes vevői szoftver- és menedzsmentszolgáltatások

                              4.4.1.

                              Ha egy gyártó partnertől a vevő egyedi lemezkép feltöltését kéri egy ENERGY STAR minősítésű számítógépre, a partnernek a következők szerint kell eljárnia:

                                          i.

                                          tájékoztatnia kell a vevőt, hogy az egyedi lemezképpel együtt a termék nem feltétlenül fogja teljesíteni az ENERGY STAR követelményeket. Az ilyen értesítések levélmintája elérhető az ENERGY STAR weboldalon;

                                          ii.

                                          ösztönöznie kell a vevőt arra, hogy vizsgálja meg a termék ENERGY STAR megfelelőségét.

                        5.   Felhasználói felület

                              5.1.1.

                              A gyártók számára kifejezetten ajánlott, hogy termékeiket az »IEEE 1621: Standard for User Interface Elements in Power Control of Electronic Devices Employed in Office/Consumer Environments (IEEE 1621: Az irodai és fogyasztói környezetben használt elektronikus eszközök teljesítményszabályozásához alkalmazott felhasználói felület elemeire vonatkozó szabvány)« című, a felhasználói interfészekre vonatkozó szabványnak megfelelően tervezzék. További részletek a http://eetd.LBL.gov/Controls címen találhatók.

                        6.   A hatálybalépés időpontja

                              6.1.1.

                              Az időpont, amelytől számítva a gyártók e 6.1. változat alapján elkezdhetik termékeiket ENERGY STAR minősítéssel ellátni, a megállapodás hatálybalépésének napja. Az ENERGY STAR minősítés megszerzéséhez egy adott termékmodellnek a modell gyártásakor érvényes ENERGY STAR előírásoknak kell megfelelnie. A gyártási dátum az egyes termékekre értendő, és az a dátum, amikor az adott termék teljes egészében összeszereltnek tekinthető.

                              6.1.2.

                              Az előírások jövőbeli felülvizsgálata: Az EPA és az Európai Bizottság fenntartja a jogot ezen előírások módosítására, amennyiben technológiai és/vagy piaci változások befolyásolják azok hasznosságát a fogyasztók, az ipar vagy a környezet számára. A jelenlegi stratégiának megfelelően ezen előírások felülvizsgálatára az érdekeltekkel lefolytatott konzultáció keretében kerül sor. Ezen előírások felülvizsgálatával összefüggésben felhívjuk a figyelmet arra, hogy az ENERGY STAR minősítést a termékmodell nem szerzi meg automatikusan teljes életciklusára.

                     A. Függelék

                        MINTASZÁMÍTÁSOK

                     I.   Asztali és integrált asztali számítógépek, valamint notebook számítógépek: Az alábbi TEC-számítási példa a megfelelés szintjének a funkcionális kiegészítők és a különböző üzemmódokban végzett mérések alapján történő meghatározását mutatja.
                     Az alábbi ETEC-értékelési példa egy 2,0 GHz-es, kétmagos (dual-core) hordozható (notebook) számítógépre vonatkozik, amelyben állítható grafikus rendszer, 8 GB memória, energiahatékony Ethernet (EEE) és 1 merevlemez-meghajtó (HDD) található.

                                 A.

                                 El kell végezni a méréseket a számítógépekre vonatkozó ENERGY STAR vizsgálati módszer használatával:

                                             1.

                                             Kikapcsolt üzemmód = 1,0 W

                                             2.

                                             Alvó üzemmód = 1,7 W

                                             3.

                                             Hosszú idejű tétlen állapot = 8,0 W

                                             4.

                                             Rövid ideig tartó tétlen állapot = 10,0 W

                                 B.

                                 Meg kell határozni az operációs rendszer és a hálózati kártya által nyújtott proxytámogatást. Ez a gyártó által jelentett paraméter.

                                             1.

                                             A Mac számítógépeken az Energy Saver/Power Adapter Preferences (Energiatakarékosság/Tápegység-preferenciák) opción belül a Wake for network access (felébredés hálózati hozzáférésre) bekapcsolása legalább alapvető funkcionalitásnak felel meg.

                                             2.

                                             Windows-t futtató számítógépeken a hálózati kártya (eszközkezelőn keresztül elérhető) speciális tulajdonságai között az »ARP Offload«, »NS Offload« vagy hasonló paraméter bekapcsolása legalább alapvető funkcionalitásnak felel meg. A berendezés eredeti gyártója (original equipment manufacturer, OEM) további útmutatásokat adhat arra vonatkozóan, hogy hogyan lehet a proxytámogatást ellenőrizni.

                                 C.

                                 Ki kell számítani az ETEC-et a teljesítménymérések és az üzemmódokra vonatkozó súlyozások alapján – ez a példa a szokásos súlyozást és a proxytámogatás hiányát feltételezi:

                                             TOFF

                                             25 %

                                             TSLEEP

                                             35 %

                                             TLONG_IDLE

                                             10 %

                                             TSHORT_IDLE

                                             30 %

                                             1.

                                             2.

                                             3.

                                             ETEC = 40,7 kWh/év

                                 D.

                                 A grafikus funkcionalitás és a teljesítmény szerinti pontszám alapján meg kell határozni, hogy melyik TEC-alapbónusz alkalmazandó: P = [CPU-magok száma] × [CPU-órajel (GHz)] = 2 × 2 GHz = 4.

                                    6. táblázat

                                    TEC (TECBASE) alapbónuszok

                                             A kategória megnevezése

                                             Grafikai funkcionalitás

                                             Notebook

                                             Teljesítmény szerinti pontszám, P

                                             Alapbónusz

                                             I1

                                             Integrált vagy állítható grafikus rendszer

                                             2 < P ≤ 5,2

                                             22,0

                                 E.

                                 Határozza meg, melyik funkcionális kiegészítő után járó bónusz alkalmazandó:

                                             1.

                                          Memória: 8 GB memória van a rendszerben, ezért a

                                             TECMEMORY bónusz alkalmazandó.

                                             2.

                                             Különálló grafikus rendszer? Nem, ezért a TECGRAPHICS bónusz nem alkalmazható.

                                             3.

                                             Állítható grafikus rendszer? Igen, de a TECSWITCHABLE bónusz nem alkalmazható hordozható (notebook) számítógépekre.

                                             4.

                                             Energiahatékony Ethernet (EEE)? Igen, és egy EEE-nek megfelelő Ethernet-portot feltételezve az alkalmazandó TECEEE bónusz: 8,76 × 0,2 × (0,10 + 0,30) = 0,7 kWh.

                                             5.

                                             Háttértár? Nem, a számítógépnek csak egy merevlemez-meghajtója van, ezért a háttértár után járó bónusz nem alkalmazható.

                                             6.

                                             Beépített kijelző? Igen, és nem fokozott teljesítményt, 14 hüvelykes kijelzőt, 83,4 négyzethüvelykes felületet és 1,05 megapixeles felbontást feltételezve a következő TECINT_DISPLAY alkalmazandó: 8,76 × 0,30 × (1 + EP) × (2 × r + 0,02 × A) = 8,76 × 0,30 × (2 × 1,05 MP + 0,02 × 83,4 hüvelyk2) = 9,9 kWh.

                                 F.

                                 Ki kell számítani az ETEC_MAX-ot:

                                             1.

                                             ETEC_MAX = 22,0 kWh + 6,4 kWh + 0,7 kWh + 9,9 kWh

                                             2.

                                             ETEC_MAX = 39,0 kWh/év

                                 G.

                                 A modell megfelelőségének megállapításához össze kell hasonlítani az ETEC-et és az ETEC_MAX-ot:
                                 40,7 kWh/év > 39,0 kWh/év
                                 Következésképpen a notebook nem felel meg az ENERGY STAR követelményeknek.

                           II.   Munkaállomások: Az alábbi PTEC-számítási példa egy két merevlemezzel rendelkező, energiahatékony Ethernet funkcionalitás nélküli munkaállomásra vonatkozik.

                                 A.

                                 El kell végezni a méréseket a számítógépekre vonatkozó ENERGY STAR vizsgálati módszer használatával:

                                             1.

                                             Kikapcsolt üzemmód = 2 W

                                             2.

                                             Alvó üzemmód = 4 W

                                             3.

                                             Hosszú idejű tétlen állapot = 50 W

                                             4.

                                             Rövid ideig tartó tétlen állapot = 80 W

                                             5.

                                             Legnagyobb teljesítmény = 180 W

                                 B.

                                 Fel kell jegyezni a telepített merevlemezek számát: A vizsgálat közben két merevlemez van telepítve.

                                 C.

                                 PTEC kiszámítása a teljesítménymérések és az üzemmódokra vonatkozó súlyozások alapján, a 4. egyenlet alapján:

                                             TOFF

                                             TSLEEP

                                             TLONG_IDLE

                                             TSHORT_IDLE

                                             35 %

                                             10 %

                                             15 %

                                             40 %

                                             1.

                                                PTEC
                                                 = (35 % × POFF
                                                 + 10 % × PSLEEP
                                                 + 15 % × PLONG_IDLE
                                                 + 40 % × PSHORT_IDLE
                                                )

                                             2.

                                                PTEC
                                                 = (35 % × 2 W + 10 % × 4 W + 15 % × 50 W + 40 % × 80 W)

                                             3.

                                                PTEC
                                                 = 40,6 W

                                 D.

                                 Ki kell számítani a PTEC_MAX-ot az 5. egyenlet alapján:

                                             1.

                                                PTEC_MAX = 0,28 × (PMAX + NHDD
                                                ×5) + 8,76 × PEEE × (TSLEEP + TLONG_IDLE + TSHORT_IDLE)

                                             2.

                                                PTEC_MAX
                                                 = 0,28 × (180 + 2 × 5) + 8,76 × 0 × (TSLEEP + TLONG_IDLE + TSHORT_IDLE)

                                             3.

                                                PTEC_MAX
                                                 = 53,2 + 0

                                 E.

                                 A modell megfelelőségének megállapításához össze kell hasonlítani a PTEC értéket az ENERGY STAR szintekkel:
                                 40,6 W ≤ 53,2 W
                                 Következésképpen a munkaállomás megfelel az ENERGY STAR követelményeknek.

                           VIZSGÁLATI MÓDSZEREK (2014. AUGUSZTUSI ÁTDOLGOZÁS)
                     1.   Áttekintés

                     A következő vizsgálati módszert kell alkalmazni annak meghatározására, hogy a termék megfelel-e a számítógépekre vonatkozó ENERGY STAR követelményeknek.
                     2.   Alkalmazás

                     Az ENERGY STAR vizsgálati követelmények az értékelt termék funkcióinak körétől függnek. Az alábbi iránymutatások e dokumentum egyes pontjai alkalmazhatóságának meghatározására szolgálnak.

                                 —

                                 A 6. szakaszban leírt eljárást minden olyan minősítésre jogosult termékre vonatkozóan végre kell hajtani, amely a számítógépekre vonatkozó ENERGY STAR megfelelőségi kritériumok végleges tervezetének 2. szakaszában meghatározott hatály alá esik.

                                 —

                                 A 7. szakaszban leírt eljárást csak a minősítésre jogosult munkaállomás számítógépeken kell végrehajtani.

                           3.   Fogalommeghatározások

                     Eltérő rendelkezés hiányában az e dokumentumban használt összes kifejezés összhangban van a számítógépekre vonatkozó ENERGY STAR előírásokban szereplő fogalommeghatározásokkal.
                     4.   Vizsgálati összeállítás

                     4.1.   A vizsgálat összeállítása és műszerek

                     Ezen eljárás minden részénél a vizsgálat összeállításának és a műszereknek meg kell felelniük az (IEC 62301:2011-ből levezetett) EN 50564:2011 »Villamos és elektronikus háztartási és irodai berendezések – Kis teljesítményfelvétel mérése« európai szabvány 4. szakaszának (»Általános mérési követelmények«), kivéve, ha e dokumentum mást ír elő. Ellentmondó követelmények esetén az ENERGY STAR vizsgálati módszer elsőbbséget élvez.

                                 A.

                                 Bemeneti teljesítmény: A váltakozó áramú tápforrásról való működtetésre szánt termékeket az adott piacnak megfelelő feszültségforrásra kell csatlakoztatni, a 13. táblázat és a 14. táblázat szerint.

                                    13. táblázat

                                    Az adattábla szerint legfeljebb 1 500 watt (W) névleges teljesítményű termékek bemeneti teljesítményére vonatkozó követelmények

                                             Piac

                                             Feszültség

                                             Feszültségtűrés

                                             Legnagyobb teljes harmonikus torzítás

                                             Frekvencia

                                             Frekvenciatűrés

                                             Európa, Ausztrália, Új-Zéland

                                             230 V váltakozó áram

                                             +/– 1,0 %

                                             2,0 %

                                             50 Hz

                                             +/– 1,0 %

                                    14. táblázat

                                    Az adattábla szerint több mint 1 500 W névleges teljesítményű termékek bemeneti teljesítményére vonatkozó követelmények

                                             Piac

                                             Feszültség

                                             Feszültségtűrés

                                             Legnagyobb teljes harmonikus torzítás

                                             Frekvencia

                                             Frekvenciatűrés

                                             Európa, Ausztrália, Új-Zéland

                                             230 V váltakozó áram

                                             +/– 4,0 %

                                             5,0 %

                                             50 Hz

                                             +/– 1,0 %

                                 B.

                                 Környezeti hőmérséklet: A vizsgálat időtartama alatt a környezeti hőmérsékletnek 18 °C és 28 °C között kell maradnia, e határokat is beleértve.

                                 C.

                                 Relatív páratartalom: A vizsgálat időtartama alatt a relatív páratartalomnak 10 % és 80 % között kell maradnia, e határokat is beleértve.

                                 D.

                                 Fényerőmérő eszköz (LMD): Minden LMD-nek meg kell felelnie a következő előírásoknak:

                                             1.

                                             Pontosság: a számszerűen kijelzett érték ± 2 %-a (± 2 számjegy); valamint

                                             2.

                                             Elfogadási szög: legfeljebb 3 fok.

                                       Egy LMD teljes tűrését úgy kapjuk meg, hogy a vizsgált képernyő fényerejének 2 %-ához abszolút értékben hozzáadunk egy, a kijelzett érték legkisebb helyi értékében vett 2 számjegynyi tűrést. Például ha a képernyő fényereje 90 candela négyzetméterenként (cd/m2), és az LDM legkisebb kijelzett helyi értéke egytized cd/m2, 90 cd/m2 2 %-a 1,8 cd/m2 és a legkisebb helyi értékben vett 2 számjegynyi tűrés 0,2 cd/m2 lenne. Ezért a kijelzett értéknek 90 ± 2 cd/m2 (1,8 cd/m2 + 0,2 cd/m2) kellene lennie.

                                    Megjegyzés: A cd/m2 hivatalos SI mértékegység helyett néha a »nit« kifejezést használják. Egy nit egy cd/m2-nek felel meg.

                                 E.

                                 Wattmérő: A wattmérőknek a következő tulajdonságokkal kell rendelkezniük:

                                             1.

                                             Amplitúdótényező:

                                                         a)

                                                         3 vagy annál nagyobb rendelkezésre álló áramerősség-amplitúdótényező a névleges tartományértékben; valamint

                                                         b)

                                                         korlátozás a 10 milliamperes (mA) vagy kisebb áramerősség-tartományban.

                                             2.

                                             Minimális frekvenciaátvitel: 3,0 kilohertz (kHz)

                                             3.

                                             Minimális tizedesjegy-pontosság:

                                                         a)

                                                         0,01 W a 10 W-nál kisebb mérési értékeknél;

                                                         b)

                                                         0,1 W a 10–100 W mérési értékeknél; valamint

                                                         c)

                                                         1,0 W a 100 W-nál nagyobb mérési értékeknél.

                                             4.

                                             Mérési pontosság: A vizsgált termék (UUT) által felvett teljesítményt mérő műszer által okozott mérési bizonytalanság, beleértve a külső söntöket is.

                                                         a)

                                                         A legalább 0,5 W-os teljesítmény mérését legfeljebb 2 %-os mérési bizonytalanság mellett, 95 %-os megbízhatósági szint mellett kell végezni.

                                                         b)

                                                         A 0,5 W-nál kisebb teljesítmény mérését legfeljebb 0,01 W-os mérési bizonytalanság mellett, 95 %-os megbízhatósági szint mellett kell végezni.

                           5.   A vizsgálat elvégzése

                     5.1.   Iránymutatás az EN 62623 szabvány alkalmazásához

                     A vizsgálatot az (IEC 62623:2012-vel megegyező) EN 62623:2013 »Asztali számítógépek és notebookok – Az energiafogyasztás mérése« európai szabvány szerint kell végrehajtani, a következő iránymutatásokat követve.

                                 A.

                                 Eltérő rendelkezés hiányában a kisméretű szervereket, vékonyklienseket és munkaállomásokat az asztali (nem integrált) számítógépekkel azonos módon kell konfigurálni. Eltérő rendelkezés hiányában a táblagépeket a hordozható számítógépekkel azonos módon kell konfigurálni. Eltérő rendelkezés hiányában a hordozható kompakt (all-in-one) számítógépeket az integrált asztali számítógépekkel azonos módon kell konfigurálni.

                                             1.

                                             A vékonyklienseknek a rendeltetésszerű használathoz szükséges terminál-, illetve távoli kapcsolódást lehetővé tevő szoftvert kell futtatniuk.

                                 B.

                                 Az alvó üzemmód és a kikapcsolt üzemmód mérésénél a távoli ébresztés (WOL) beállításainak a szállításkori állapotban kell lenniük.

                                 C.

                                 Az olyan modellek esetében, amelyek nem rendelkeznek alapértelmezetten bekapcsolt alvó üzemmóddal, a 6.2. szakasz szerinti teljesítménymérést a legalacsonyabb késleltetésű, felhasználó által aktivált üzemmódban vagy állapotban kell végrehajtani, amely megőrzi a készülék állapotát és alapértelmezetten be van kapcsolva.

                                             1.

                                             Ha nincs ilyen, a hosszú idejű tétlen üzemmódtól és a kikapcsolt üzemmódtól különböző állapot, akkor a 6.2. szakasz méréseit ki kell hagyni.

                                 D.

                                 A hosszú idejű tétlen üzemmód vizsgálatakor (6.3. szakasz) a felhasználói bevitel megszűnése után nem szabad 20 percnél több időnek eltelnie a mérések megkezdéséig. Ha bármilyen alapértelmezett beállítás következtében a vizsgált termék 20 perc után a hosszú idejű tétlen üzemmódba kapcsol, a méréseket akkor kell megkezdeni, amikor a vizsgált termék eléri a 20 perces jelzést. A hosszú idejű tétlen üzemmód vizsgálatánál a képernyő alvó üzemmódjára vonatkozó beállításokat az alapértelmezettre kell állítani.

                                 E.

                                 A rövid idejű tétlen üzemmód vizsgálatakor (6.4. szakasz) a felhasználói bevitel megszűnése után nem szabad öt percnél több időnek eltelnie a mérések megkezdéséig. A rövid idejű tétlen üzemmód vizsgálatánál a képernyő alvó üzemmódjára vonatkozó beállításokat ki kell kapcsolni. Ha bármilyen más alapértelmezett beállítás következtében a vizsgált termék a vizsgálat ideje alatt kilép a rövid idejű tétlen üzemmódból, ezeket a beállításokat úgy kell átállítani, hogy a vizsgált termék a mérés ideje alatt rövid idejű tétlen üzemmódban maradjon.

                                 F.

                                 Az asztali, az integrált asztali, a hordozható (notebook) számítógépeket, a hordozható kompakt (all-in-one) számítógépeket és a táblagépeket tétlen, alvó és kikapcsolt üzemmódban a szállításkori beállításba kapcsolt teljes körű hálózati kapcsolódás (proxy) funkcióval kell vizsgálni.

                                 G.

                                 A mobilhálózati kapcsolódást a vizsgálat idejére ki kell kapcsolni. Továbbá a Bluetooth beállításokat a szállításkori állapotban kell hagyni.

                           5.2.   A hordozható (notebook), integrált asztali és hordozható kompakt (all-in-one) számítógépek, valamint a táblagépek kijelzője fényerejének beállítása

                                 A.

                                 A vizsgálatok elvégzése előtt a számítógép beállításai között ki kell kapcsolni a kijelző fényerő-szabályozását (dimming), alvó üzemmódját, a számítógép alvó üzemmódját és az automatikus fényerő-szabályozást (Automatic Brightness Control, ABC). Az alapértelmezett konfigurációhoz képest megváltoztatott összes beállítást dokumentálni kell.

                                             1.

                                             Ha az ABC-t nem lehet kikapcsolni, egy fényforrást kell úgy elhelyezni, hogy legalább 300 lux érje közvetlenül az ABC-érzékelőt.

                                 B.

                                 Meg kell jeleníteni az (IEC 60107-1:1997-tel megegyező) EN 60107-1:1997 »Televízió-vevőkészülékek vizsgálati módszerei – 1. rész: Általános megfontolások – Rádió- és videofrekvenciás mérések« európai szabvány 3.2.1.3. szakaszában meghatározott, három függőleges sávot ábrázoló videojelet. A három sávot ábrázoló képet az alapértelmezett képmegjelenítési alkalmazással kell megjeleníteni.

                                 C.

                                 A háttérvilágításként hidegkatódos fénycsövet (CCFL) használó készülékeknek legalább 30 percig be kell melegedniük. Minden más kijelzőnek legalább 5 percig be kell melegednie.

                                 D.

                                 Az LMD-vel a képernyő közepén kell a fényerőt mérni.

                                 E.

                                 Be kell kalibrálni a vizsgált termék kijelzőjének fényerejét a legközelebbi értékre, amely legalább 90 cd/m2 hordozható (notebook) számítógépek esetében, illetve legalább 150 cd/m2 integrált asztali számítógépek, hordozható kompakt (all-in-one) számítógépek és táblagépek esetén. Ha a vizsgált termék kijelzője nem képes elérni az előírt fényerőt, akkor a kijelzőt a maximális fényerőre kell beállítani.

                                 F.

                                 Meg kell jeleníteni a kijelzőn a https://www.energystar.gov/ia/partners/images/ComputerTestingImage.bmp címen található ENERGY STAR tesztképet. Asztali, integrált asztali, hordozható (notebook) és hordozható kompakt (all-in-one) számítógépek, valamint táblagépek esetében ezt be lehet állítani az asztal háttérképeként (»wallpaper«), vagy meg lehet jeleníteni egy képmegjelenítő alkalmazással. A képet akkorára kell nagyítani vagy kicsinyíteni, hogy teljesen kitöltse a kijelző felületét. Táblagépek esetében a képet az alapértelmezett képmegjelenítési alkalmazással kell megjeleníteni.

                                 G.

                                 A 6. szakaszban előírt összes vizsgálat esetében a vizsgált terméket nem szabad újraindítani, amíg a hosszú és rövid idejű tétlen üzemmód teljesítménymérései be nem fejeződnek.

                                 H.

                                 Táblagépeket és hordozható kompakt (all-in-one) számítógépeket csak akkor szabad dokkolóállomással vizsgálni, ha azt a termékkel együtt szállították, és ez az egyetlen módja a termék hálózatról történő energiaellátásának.

                           6.   Vizsgálati eljárások valamennyi termékre vonatkozóan

                     6.1.   A vizsgált termék előkészítése

                     A vizsgált terméket az (IEC 62623:2012-vel megegyező) EN 62623:2013 európai szabvány 5.2. szakasza (»A vizsgálat összeállítása«), valamint az e dokumentum 5. szakaszában található további iránymutatások szerint kell előkészíteni.
                     6.2.   Az alvó üzemmód vizsgálata

                     Az alvó üzemmód teljesítményét az (IEC 62623:2012-vel megegyező) EN 62623:2013 európai szabvány 5.3.3. szakasza (»Alvó üzemmód mérése«), valamint az e dokumentum 5. szakaszában található további iránymutatások szerint kell mérni.
                     6.3.   A hosszú idejű tétlen üzemmód vizsgálata

                     A hosszú idejű tétlen üzemmód teljesítményét az (IEC 62623:2012-vel megegyező) EN 62623:2013 európai szabvány 5.3.4. szakasza (»Hosszú idejű tétlen üzemmód mérése«), valamint az e dokumentum 5. szakaszában található további iránymutatások szerint kell mérni.
                     6.4.   A rövid ideig tartó tétlen üzemmód vizsgálata

                     A rövid idejű tétlen üzemmód teljesítményét az (IEC 62623:2012-vel megegyező) EN 62623:2013 európai szabvány 5.3.5. szakasza (»Rövid idejű tétlen üzemmód mérése«), valamint az e dokumentum 5. szakaszában található további iránymutatások szerint kell mérni.
                     6.5.   A kikapcsolt üzemmód vizsgálata

                     A kikapcsolt üzemmód teljesítményét az (IEC 62623:2012-vel megegyező) EN 62623:2013 európai szabvány 5.3.2. szakasza (»Kikapcsolt üzemmód mérése«), valamint az e dokumentum 5. szakaszában található további iránymutatások szerint kell mérni.
                     6.6.   További vizsgálatok a jelentéshez

                     Hordozható (notebook) számítógépek esetében ismételje meg a rövid idejű tétlen üzemmódra vonatkozó vizsgálatot úgy, hogy a kijelző a legközelebbi, legalább 150 cd/m2 fényerőre van beállítva.
                     7.   Vizsgálati eljárások munkaállomásokra vonatkozóan

                     7.1.   A legnagyobb teljesítmény vizsgálata

                     A munkaállomások legnagyobb teljesítményét úgy kapjuk meg, ha két, iparági szabványnak megfelelő referenciatesztet egyidejűleg működtetünk: a központi rendszer (processzor, memória stb.) stressztesztelésére szolgáló Linpack, valamint a grafikus feldolgozóegység (GPU) stressztesztelésére szolgáló (a vizsgált terméknek megfelelő legutóbbi elérhető verziójú) SPECviewperf® tesztprogramot. Ezt a vizsgálatot egyazon vizsgált terméken háromszor kell megismételni, és mindhárom mérésnek a három legnagyobb mért teljesítményérték átlagához viszonyított ± 2 %-os tűrési határon belül kell lennie. Az átlagos teljesítményt kell használni a minősítéshez és/vagy a TEC kiszámításához.
                     E referenciatesztekről – az ingyenes letöltést is beleértve – további információk a 15. táblázatban megadott helyeken találhatók.

                        15. táblázat

                        Referenciatesztekre vonatkozó információk a legnagyobb teljesítmény vizsgálatához

                                 Referenciateszt

                                 Honlap

                                 Linpack

                                 http://www.netlib.org/linpack/

                                 SPECviewperf

                                 http://www.spec.org/benchmarks.html#gpc

                                 A.

                                 A vizsgált termék előkészítése:

                                             1.

                                             A vizsgálathoz a megfelelő feszültség/frekvencia kombinációval rendelkező váltakozó áramú feszültségforráshoz egy, a tényleges teljesítmény mérésére szolgáló wattmérőt kell csatlakoztatni. A mérőeszköznek a 4.1. E) szakaszban felsorolt tulajdonságok mindegyikével rendelkeznie kell. A mérőeszköznek tárolnia és jeleznie kell a vizsgálat során elért legnagyobb teljesítményértéket, vagy rendelkeznie kell a legnagyobb teljesítmény meghatározására szolgáló más módszerrel.

                                             2.

                                             A vizsgált terméket a mérőeszközön lévő teljesítménymérő csatlakozóaljzathoz kell csatlakoztatni. A mérőműszer és a vizsgált termék közé elosztót vagy szünetmentes tápegységet (UPS) nem szabad közbeiktatni.

                                             3.

                                             Rögzíteni kell a váltakozó áramú feszültséget.

                                             4.

                                             Be kell indítani a vizsgált terméket, majd meg kell várni, míg betöltődik az operációs rendszer. Ha még nincsenek telepítve, a fenti webhelyen leírt módon telepíteni kell a Linpack és a SPECviewperf tesztprogramokat.

                                             5.

                                             A vizsgált termék konkrét architektúrájának megfelelően be kell állítani a Linpacket az összes alapértelmezéssel együtt, és a vizsgálat alatti legnagyobb teljesítmény felvételéhez a megfelelő tömbméretet »n«-re kell állítani.

                                             6.

                                             Gondoskodni kell arról, hogy a Standard Performance Evaluation Corporation (SPEC) szervezet által megadott valamennyi, a SPECviewperf futtatása szempontjából releváns műszaki iránymutatás teljesüljön.

                                             7.

                                             A Linpack beállításával kapcsolatos további információkat lásd a következő szakaszban: 9.1. Typical Linpack Starting Parameters.

                                 B.

                                 A legnagyobb teljesítmény vizsgálata:

                                             1.

                                             Be kell állítani mérőeszközt a tényleges teljesítményértékek másodpercenként legalább egy leolvasással történő rögzítésére, majd meg kell kezdeni a mérést.

                                             2.

                                             Egyidejűleg kell futtatni a SPECviewperf-et és a Linpack annyi példányát, amennyi a rendszer maximális terheléséhez szükséges. A javasolt beállításokra vonatkozó információkat lásd a 9.1. C) szakaszban.

                                             3.

                                             Addig kell gyűjteni a teljesítményértékeket, ameddig a SPECviewperf és az összes Linpack példány futása be nem fejeződik. Rögzíteni kell a vizsgálat folyamán elért legnagyobb teljesítményértékeket.

                                             4.

                                             A következő adatokat is rögzíteni kell:

                                                         a)

                                                         a Linpackhez használt n (a tömbméret) értéke;

                                                         b)

                                                         a vizsgálat során egyidejűleg futtatott Linpack példányok száma;

                                                         c)

                                                         a vizsgálat során futtatott SPECviewperf verziószáma;

                                                         d)

                                                         a Linpack és a SPECviewperf fordítása során használt összes fordítóprogram-optimalizálás; valamint

                                                         e)

                                                         a végfelhasználók által a SPECviewperfből és a Linpackből letöltendő és futtatandó lefordított program. Ezeket vagy egy központi szabványügyi szervezet, például a SPEC, vagy a berendezés eredeti gyártója (original equipment manufacturer, OEM), illetve egy kapcsolódó harmadik fél forgalmazhatja.

                           7.2.   Referenciatesztekkel végzett vizsgálat

                     A referenciatesztekkel végzett vizsgálatokat úgy kell végrehajtani, hogy az alább felsorolt kér referenciateszt külön-külön fut. Minden egyes referenciateszttel végzett vizsgálat előtt a vizsgált terméket újra kell indítani. E referenciatesztekről – a letöltést is beleértve – további információk a 16. táblázatban megadott helyeken találhatók. Minden vizsgálatot a referenciatesztek legfrissebb elérhető verziójával kell végezni.

                        16. táblázat

                        Információk a referenciatesztekkel történő vizsgálathoz

                                 Referenciateszt

                                 Honlap

                                 Linpack

                                 http://www.netlib.org/linpack/

                                 SPECviewperf

                                 http://www.spec.org/benchmarks.html#gpc

                                 A.

                                 A vizsgált termék előkészítése:

                                             1.

                                             A vizsgált terméket a 7.1. A) szakasz 1)–4) lépéseivel megegyezően kell előkészíteni.

                                             2.

                                             Ha még nincs telepítve, akkor a 16. táblázatban felsorolt weboldalak iránymutatásai alapján telepíteni kell a referenciatesztet.

                                             3.

                                             A 7.2. B) szakaszban leírtaknak megfelelően be kell állítani a referenciatesztet.

                                             4.

                                             Időmérés: Az időmérések szabványos stopperórával vagy más, legalább 1 másodperc bontású időmérő eszközzel végezhetők el.

                                 B.

                                 A referenciatesztek beállításai:

                                             1.

                                             Linpack

                                                         a)

                                                         A Linpack beállításokat ugyanúgy kell konfigurálni, mint a munkaállomások legnagyobb teljesítményének vizsgálata során (például a 7.1. A) szakasz 5) és 7) lépése szerint).

                                                         b)

                                                         Annyi Linpack-példányt kell futtatni, amennyi a rendszer maximális terheléséhez szükséges. Ajánlott úgy beállítani a párhuzamos Linpack példányok számát, hogy az megegyezzen a rendszerben lévő logikai és/vagy fizikai CPU-magok számával.

                                             2.

                                             SPECviewperf

                                                         a)

                                                         A beállításokat ugyanúgy kell konfigurálni, mint a munkaállomások legnagyobb teljesítményének vizsgálata során (például a 7.1. A) szakasz 6) lépése szerint).

                                 C.

                                 Referenciatesztekkel végzett vizsgálat:

                                             1.

                                             Be kell állítani a mérőeszközt a tényleges teljesítményértékek másodpercenként legalább egy leolvasással történő rögzítésére, majd meg kell kezdeni a teljesítmény és az idő mérését.

                                             2.

                                             Ezután végre kell hajtani referenciatesztet.

                                             3.

                                             Meg kell állítani az időmérést, és összesíteni kell a referenciateszt teljes futásideje alatt mért teljesítményértékeket.

                                             4.

                                             A következő adatokat kell jelenteni:

                                                         a)

                                                         Linpack

                                                                     i.

                                                                     a Linpackhez használt n (a tömbméret) értéke;

                                                                     ii.

                                                                     a rendszeren egyidejűleg futtatott Linpack példányok száma;

                                                                     iii.

                                                                     a Linpack fordítása során használt összes fordítóprogram-opció;

                                                                     iv.

                                                                     a vizsgálat időtartama alatt fogyasztott energia; valamint

                                                                     v.

                                                                     a rendszer másodpercenként elvégzett lebegőpontos utasítások számában (flops) megadott teljesítményét és egyéb Linpack paramétereket (például a vizsgálatok száma, a probléma nagysága stb.) tartalmazó Linpack kimenő fájl szöveges formátumban.

                                                         b)

                                                         SPECviewperf

                                                                     i.

                                                                     a használt SPECviewperf verziószáma;

                                                                     ii.

                                                                     a SPECviewperf fordítása során használt összes fordítóprogram-optimalizálás;

                                                                     iii.

                                                                     a vizsgálat időtartama;

                                                                     iv.

                                                                     a vizsgálat időtartama alatt fogyasztott energia; valamint

                                                                     v.

                                                                     a SPECviewperf »Result« mappájában található összes fájl és mappa.

                           8.   Hivatkozások

                                 A.

                                 Az (IEC 62301:2011-ből levezetett) EN 50564:2011 »Villamos és elektronikus háztartási és irodai berendezések – Kis teljesítményfelvétel mérése« európai szabvány.

                                 B.

                                 Az (IEC 60107-1:1997-tel megegyező) EN 60107-1:1997 »Televízió-vevőkészülékek vizsgálati módszerei – 1. rész: Általános megfontolások – Rádió- és videofrekvenciás mérések« európai szabvány

                                 C.

                                 Az (IEC 62623:2012-vel megegyező) EN 62623:2013 »Asztali számítógépek és notebookok – Az energiafogyasztás mérése« európai szabvány

                           9.   Függelék: A referenciatesztek paraméterei

                     9.1.   A Linpack szokásos kezdőparaméterei

                     Az alábbiakban megadunk néhány szokásos kiinduló értéket a munkaállomások Linpackkel való vizsgálatához. Ezek az értékek kiindulópontként szolgálnak és nem kötelezőek. A vizsgálatot végző személy szabadon használhatja a vizsgált termék szempontjából legelőnyösebb beállításokat. A platformnak és az operációs rendszernek (OS) jelentős hatása lesz ezen kiinduló értékek alkalmazhatóságára. Az alábbiakban Linux operációs rendszert feltételezünk tesztkörnyezetként.

                                 A.

                                 Egyenletek száma (a probléma nagysága): lásd az egyenletet.

                                 B.

                                 A tömb fő mérete: lásd az egyenletet.
                                 A mátrixnak (az egyenletek számának és a tömb fő méretének kombinációja) a lehető legnagyobb méretűnek kell lennie, ami még elfér a gép közvetlen hozzáférésű memóriájában (RAM). Ez az AWK szkript számítja ki a mátrix méretét Linux operációs rendszert használó számítógépeken:
                                 awk '
                                 BEGIN {
                                 printf ”A legnagyobb mátrix, amely e gép memóriájában elfér:”
                                 }
                                 /^MemTotal:/{
                                 print int(sqrt(($2*1 000)/8)/1 000) ”K”
                                 }
                                 '/proc/meminfo
                                 Ennek kimenetét kell annak meghatározására használni, hogy milyen mátrixméretet kell megadni az »egyenletek száma« és a »tömb fő mérete« meghatározásánál. Az »egyenletek száma« megegyezik a kiírt eredménnyel. A »tömb fő mérete« értéke megegyezik az eredménynek a nyolc legközelebbi többszörösére felkerekített értékével.
                                 A számítást a legegyszerűbben úgy lehet elvégezni, hogy a vizsgált termék memóriájának byte-okban számolt méretét (jelölése: m) behelyettesítjük az 1. egyenletbe.

                                    9. egyenlet: A memóriaméret kiszámítása

                                 C.

                                    Próbálkozások száma: c-1, ahol c a rendszerben található logikai és/vagy fizikai CPU-magok száma. A vizsgálatot végző személy állapítja meg, hogy melyik előnyösebb a vizsgált egység szempontjából. A -1 szabadon hagy egy magot a SPECviewperf használata céljára.

                                 D.

                                    Adatillesztési érték: Linux rendszereknél tipikusan négy. A legjobban használható érték az operációs rendszer memórialap-határa.

                           ”

               (1)  Ahol a vizsgált termék alapvetően támogatja az alvó üzemmódot, és a szokásos energiafogyasztás – minősítés céljából történő – kiszámításához használt képletben az alvó üzemmód teljesítménye szerepel.

               (2)  A külső tápegységeknek meg kell felelniük a megadott követelményeknek, amikor a »Uniform Test Method for Measuring the Energy Consumption of External Power Supplies, Appendix Z to 10 CFR Part 430« (Külső tápegységek energiafogyasztásának mérésére szolgáló egységes módszer, az Egyesült Államok Szövetségi Törvénykönyve,10. cím, 430. rész, Z. függelék) szerinti eljárás alapján vizsgálják őket. A belső tápegységeknek meg kell felelniük a megadott követelményeknek, amikor az »EPRI 306 Generalized Internal Power Supply Efficiency Test Protocol, Rev. 6.6 (Az EPRI általános belső tápegység energiahatékonysági vizsgálati protokoll 6.6. felülvizsgált változata)« szerinti eljárás alapján vizsgálják őket.

               (3)  Az átlagos hatékonyság a névleges kimenő áram 25 %-a, 50 %-a, 75 %-a és 100 %-a mellett mért hatékonyságok számtani közepe. A külső tápegységeknek meg kell felelniük a megadott követelményeknek, amikor a »Uniform Test Method for Measuring the Energy Consumption of External Power Supplies, Appendix Z to 10 CFR Part 430« (Külső tápegységek energiafogyasztásának mérésére szolgáló egységes módszer, az Egyesült Államok Szövetségi Törvénykönyve,10. cím, 430. rész, Z. függelék) szerinti eljárás alapján vizsgálják őket.

               (4)  A különálló grafikus rendszer alkalmazására vonatkozó funkcionalitás a keretpuffer sávszélessége alapján van osztályozva, lásd: 7. táblázat.

               (5)  P = [CPU-magok száma] × [CPU-órajel (GHz)], ahol a CPU-magok száma a fizikai CPU-magok számát jelenti, és a CPU-órajel a TDP maximális frekvenciát, nem pedig a turbo boost frekvenciát jelenti.

               (6)  TECMEMORY kiegészítő után járó bónusz: A rendszerbe beépített GB-onként alkalmazandó.

               (7)  TECGRAPHICS kiegészítő után járó bónusz: Csak a rendszerbe elsőként beépített dGfx-re alkalmazandó, az állítható grafikus rendszerekre nem.

               (8)  FB_BW: A kijelző keretpufferének sávszélessége gigabyte/másodpercben (GB/s) megadva. Erről a paraméterről a gyártó nyilatkozik, és a következőképpen kell kiszámítani: (Adatátviteli sebesség [MHz] × a keretpuffer adatszélessége [bit])/(8 × 1 000)

               (9)  TECSWITCHABLE ösztönző: Az alapbeállításként engedélyezett automatikus átkapcsolás esetén alkalmazható asztali és integrált asztali számítógépek esetében.

               (10)  TECEEE: Az IEEE 802.3az-nek (energiahatékony Ethernet) megfelelő gigabites Ethernet portonként alkalmazandó.

               (11)  TECSTORAGE kiegészítő után járó bónusz: Egyszer alkalmazandó, ha a rendszer egynél több kiegészítő belső háttértárat tartalmaz.

               (12)  TECINT_DISPLAY kiegészítő után járó bónusz: EP a fokozott teljesítményű kijelző után járó bónusz, a 3.egyenlet szerint kiszámítva; r a képernyőfelbontás megapixelben; és A a látható képernyőfelület négyzethüvelykben.